Kako da uštedite u saradnji sa bankom? | Pro Credit Bank\nČak i ako svi ti „mali“ troškovi po nekad nisu ni malo zanemarljivi i na mesečnom nivou lako znaju da pređu 1.000, pa i 2.000 dinara, građani obično ni ne razmišljaju o njima, kao i o tome koliko ih saradnja sa njihovom bankom na kraju meseca stvarno košta. I to zna da bude problem.\nMeđutim, jedno od odličnih rešenja za ovu nezgodnu situaciju sa „malim“ bankarskim troškovima je upravo izbor odgovarajućeg paket računa i to sa svim onim različitim bankarskim uslugama koje su nam u poslu i u životu najpotrebnije. Za takav paket se obično plaća jedna provizija, na mesečnom nivou, dok su sve usluge u okviru takvog paketa najčešće u potpunosti besplatne.\nTragajući za paket računom koji je trenutno među najpovoljnijima na domaćem tržištu, nakon pažljive finansijske analize različitih ponuda, došli smo do veoma zanimljivog Total računa u ProCredit banci. Reč je o zaista specifičnom paketu, koji svojim korisnicma donosi brojne prednosti, a evo i zbog čega?\nTotal račun ProCredit banke u sebi sadrži upravo one bankarske usluge koje građani najčešće koriste. U pitanju su besplatno dobijanje platne kartice, mogućnost besplatnog podizanja novca na bankomatima drugih banaka, besplatno internet i mobilno bankarstvo, kao i kupoprodaja evra po srednjem kursu u iznosu od 1.000 evra mesečno. Ovaj paket račun svakako podrazumeva i neograničena elektronska plaćanja svih računa bez provizije, korišćenje štednog računa, ali i dobijanje dozvoljenog minusa po najpovoljnijoj kamatnoj stopi na tržištu od svega 9% na godišnjem nivou. I što je naročito važno, za sve ove usluge u okviru Total računa se u ProCreditu plaća simbolična mesečna provizija od svega 550 dinara, a gotovo sve pomenute usluge se mogu koristiti bez ikakvih ograničenja.\nDa je ovaj iznos zaista simboličan govori podatak da uz Total račun svi korisnici dobijaju potpuno besplatno korišćenje internet i mobilnog bankarstva, kao i potpuno besplatnu realizaciju svih elektronskih transakcija. Na domaćem bankarskom tržištu samo korišćenje elektronskih platformi košta najmanje 50 dinara, dok se svaki nalog koji se elektronski realizuje dodatno naplaćuje i to najmanje desetak dinara. Sve to samo znači, da ukoliko mesečno imate barem šest plaćanja, samo to će vas putem elektronskih kanala koštati 110 dinara (50 za održavanje usluge, a 60 dinara za realizovane naloge).\nOvom trošku svakako treba dodati i održavanje tekućeg računa, koje se na mesečnom nivou u Srbiji naplaćuje najmanje 180 dinara.\nPregled povoljnosti Total računa u odnosu na ponudu nekih od najvećih banaka na srpskom finansijskom tržištu\nProCredit banka - total račun\nTekući dinarski račun 1,7€ 2,5€ 1,65€ Besplatno\n/ 0,42€ / Besplatno\nInstant nalozi do 300.000 rsd 0,59€ Bez naplate / Besplatna sva plaćanja preko e-banka i Instant plaćanja\nNalozi elektronskim bankom 15 rsd za plaćanja do 300.000 rsd\nPreko 300.000 rsd 0,40%, max. 5.000 Bez naplate 0,51€ Besplatno\nMesečno održavanje usluge mobilnog bankarstva 1€ Bez naplate 0,42€ Besplatno\nNaknada za izdavanje platne kartice 1,4€ 0,84€ 1,6€ Besplatno\nPodizanje na bankomatima drugih banaka 1,3€ 1,7€ 0,8€ 5 besplatnih podizanja na drugim bankomatima\nSMS obaveštenja 0,08€ 0,07€ 0,05€ Besplatno\nLIMIT: jedna plata uvećana za 50%\nnaknada za odobrenje minusa 1%\nNominalna kamatna stopa30% NKS 9%\nU visini 2 plate\nbez naknade za odobrenje minusa\nkupovina evra po srednjem kursu NBS do 1.000 EUR mesečno\nDa Total račun ProCredit banke svojim korisnicima ne nudi samo usluge transakcionog bankarstva, potvrđuju i dve dodatno zanimljive usluge u ovom paketu.\nReč je o Flex i klasičnoj oročenoj štednji, kao i dozvoljenom Flex minusu.\nOba pomenuta modela štednje korisnicima Total računa su automatski dostupna i to po jednoj od najatraktivnijih kamatnih stopa na domaćem tržištu. Čuvenu Flex štednju ProCredit banke karakteriše i velika sloboda klijenata u upravljanju svojim novcem, odnosno mogućnost da klijenti sa svog štednog računa povlače i na njega dodaju sredstva kad god to njima odgovara, a sve zahvaljujući uplatama na multifunkcionalnim bankomatima u ProCredit Zonama 24/7.\nZnačajan benefit Total računa je i najpovoljniji dozvoljeni minus koji ProCredit banka nudi svojim klijentima. Reč je o dozvoljenom prekoračenju po računu koje se klijentima odobrava do iznosa od dve njihove mesečne plate, a sve po godišnjoj kamati od svega devet odsto.\nTakva kamata je pravi hit na domaćem tržištu, budući da se na domaćem tržištu za dozvoljeni minus klijentima obračunavaju i naplaćuju kamate od 25, 30, ali i više od 30 odsto. Sve to samo znači da korisnici Total računa za čak 50.000 dinara minusa na mesečnom nivou izdvajaju svega 375 dinara, dok se na tržištu za ovu istu pozajmicu obično naplaćuje mesečna naknada od preko 1.000 dinara – što je gotovo tri puta skuplje.


Početak/Politika/Lični stav direktora Kliničkog centra Niš\nDirektor Kliničkog centra Niš prof. dr Zoran Radovanović, oglasio se nakon tvrdnji u pojedinim medijima dr Saše Živića o radu te zdravstvene ustanove. Negove stavove prenosimo u celosti.\nPovodom netačnog, tendencioznog, zlonamernog i pre svega politikantskog iznošenja tzv. ličnih stavova prof. dr Saše Živića u pojedinim medijima, koje ima za cilj da omalovaži pre svega kolege sa kojima radi, Upravu Кliničkog centra Niš, ali i državu Srbiju, koja je dala veliki doprinos razvoju zdravstva, smatrao sam da je potrebno da javnost Srbije upoznam sa tačnim, preciznim i konkretnim informacijama.\nDanas, 19.12.2019 godine je tačno 2 godine i dva dana od kako smo svečano i sa velikim zadovoljstvom u prisustvu predsednika Republike i cele Vlade otvorili prvi novi, završeni Кlinički centar u Nišu. Za nešto manje od 4 godine Niš i Srbija dobili su preko 44.000 metara kvadratnih najsavremenije opremljenog medicinskog centra. Investicija od preko 50 miliona evra. Moj lični stav, a i egzaktan podatak je da u vreme kada je uvaženi prof. dr Saša Živić bio direktor Кliničkog centra Niš tačnije od 2000. do 2012. godine nije urađeno po mnogim pitanjima NIŠTA.\nU kategoriju ličnih stavova mogu da sa ponosom pomenem da je urađeno i preko 1.500 kardiohirurških intervencija na Кlinici za kardiohirurgiju Кliničkog centra Niš za nepunih 5 godina, ali i da podsetim da je od 2000. do 2012. godine na istom prostoru današnje Кardiohirurgije u Nišu bila što livada, što nezavršena građevina od 2.500 metara kvadratnih.\nNa Dečijoj internoj klinici Кliničkog centra Niš bilo je 135-oro zapošljenih 2003-će godine, 2012-te godine 148 a danas je 165-oro. Interesantno ja ali i tačno da je 2003-će godine bilo 36 lekara na Dečijoj internoj Кlinici a danas ih ima 44. računajući i dvoje mladih talenata koji se primaju sutra. Planskim aktivnostima kordiniranim sa Ministrom zdravlja 4-oro lekara je baš na specijalizaciji iz dečije neurologije. Moj lični stav je i tačan podatak da je na istoj Кlinici pregledano preko 34.000 mališana iz Niša i juga Srbije, ali i da je u istoj zgradi na Кlinici za Dečiju hirurgiju pregledano preko 30.000 pacijenata starosti do 18. godina. Samo na odeljenjima dečije neurologije i dečije kardiologije naši subspecijalisti pregledali su ukupno preko 4.500 mališana.\nNije lični stav već precizan podatak za ponos, da je u specijalističkim ambulantama Кliničkog centra Niš do današnjeg dana pruženo preko 700.000 usluga pacijentima. Da ne napominjem i da je otvoreno preko 110.000 istorija bolesti pacijentima, koji su dobili usluge na najsavremenijim aparatima i najboljim uslovima u regionu.\nMoj lični stav je u sledećem a na šta sam posebno ponosan, kao subspecijalista neuroradiologije je i oprema u Centru za Radiologiju КC Niš, obezbeđena iz budžeta Vlade Republike Srbije gde na magnetnoj rezonanci od 3 T pregledamo decu, na najsavremenijim MSCT aparatima reagujemo u hitnim stanjima ili najnovijim angiosalama rešavamo invazivne procedure. Lični stav je da smo ne samo lečili, već na polju preventive samo ove godine, uradili više od 9.000 mamografija i pregledali preko 10.000 ljudi na preventivnim pregledima, koje smo u kordinaciji sa Ministartvom Zdravlja obavljali.\nNakon završetka nove zgrade Кliničkog centra Niš nije se stalo sa investicijama, već je samo za neophodnu opremu, Кlinike za očne bolesti, Кlinike za uvo, grlo i nos i Кlinike za neurohirurgiju, Ministarstvo Zdravlja izdvojilo preko 100 miliona dinara. Topla veza Ginekologije i Dečijih klinika, Helidrom, kao i kompletno asfaltiranje i osvetljavanje kruga Кliničkog centra Niš, koštali su takođe toliko, uz brojne aparate kojima smo opremili pojedine Кlinike i Centre.\nNa kraju kao još jedan lični stav mogu da konstatujem da nikada nisam svojatao kroz izraze ’’moja bolnica’’ Кlinički centar u Nišu, koji pripada svim Nišlijama, građanima juga Srbije, ali i celoj Srbiji, iako sam 3 godine bio zamenik direktora, a već 8 godina direktor jedne od najvećih zdravstvenih ustanova kod nas i da smatram da nije dobro, etički, ali ni kolegijalno da se sitnim politikanstvom prikupljaju jeftini politički poeni.\nAutor teksta je redovni profesor Medicinskog fakulteta Univerziteta u Nišu i direktor Кliničkog centra prof.dr Zoran Radovanović.\nKC Niš Saša Živić Zoran Radovanović


" /> Večeras na FEST-u projekcija filma „Ovo mora da je to mesto“ Paola Sorentina | MCF: Distributerska kuća: Filmovi, Bioskop, Festivali, Kids Fest, Festival Autorskog Filma, 3D Filmovi\nVečeras na FEST-u projekcija filma „Ovo mora da je to mesto“ Paola Sorentina\nDvorana Sava centra, 23 časa\n40. FEST svečano se otvara večeras u 19 časova, a tokom prve večeri festivala u 23 časa u Sava centru biće prikazan film Paola Sorentina „Ovo mora da je to mesto“.\nŠon Pen igra bivšu rok zvezdu, koji polazi na putovanje po Americi u potrazi za bivšim logorskim čuvarem svoga oca. „Ovo mora da je to mesto“ je debitantski film poznatog italijanskog reditelja na engleskom jeziku.\nU filmu „Ovo mora da je to mesto“ u kameo ulozi pojavljuje se i poznati rok muzičar Dejvid Birn, koji sa Šonom Penom izvodi numeru „This must be the place“ benda „Talking heads“.\nU subotu 25. februara u 22 časa u Sava centru biće priokazano novo ostvarenje Romana Polanskog, „Krvoproliće“. Drama čiji su akteri dva para roditelja koji su se susreli povodom tuče između svojih sinova, zasnovana je na pozorišnom komadu poznate spisateljice Jasmine Reze. U „Krvoproliću“ do izražaja dolazi majstorstvo Polanskog u snimanju filmova u malom prostoru.\nU ponedeljak 27. februara u 19 časova na festivalskom programu Sava centra je poslednji film danskog reditelja Larsa fon Trira, „Melanholija“. „Melanholija“ je donela priznanje za najbolju glumicu Kirsten Danst u Kanu, a proglašena je i najboljim ostvarenjem na dodeli Evropskih filmskih nagrada.\n„The Best Exotic Merigold Hotel“, topla i duhovita priča o otkrivanju novog smisla u životu sa\nDžudi Denč, Bilom Naijem i Devom Patelom u glavnim ulogama, biće prikazana u subotu 25. februara u 18 časova u Dvorani kulturnog centra Beograda.\nU istoj sali u ponedeljak 27. februara u 20:30 na programu je film „One“ poljske rediteljke Malgožate Šumovske. Žilijet Binoš igra novinarku koja, istražujući priču o prostitutkama, nailazi na dve mlade žene čije priče će je inspirisati da razmotri društvene stege i konvencije.\nCrnogorska komedija „Lokalni vampir“ reditelja Branka Baletića biće prikazana u nedelju 26. februara u 20 časova u Domu omladine.


Brod je pogodio projektil ispaljen sa nepoznate lokacije 40-ak minuta posle ponoći i izazvao požar, navodi kompanija, prenosi Rojters.\n"Moguće je da je nešto nafte iscurelo iz tankera, ali kontrolna merenja koja su sprovedena nakon što je požar ugašen pokazala su da je količina nafte nakon eksplozije identična utovarenoj količini", navodi kompanija u saopštenju.\nNa tanker je 6. decembra u luci Janbu utovareno oko 60 hiljada tona goriva, odnosno 68 podsto kapaciteta broda.\nNijedna grupa nije preuzela odgovornost za navodni napad, ali je poznato da su nedavno Huti pobunjenici iz susednog Jemena pojačali prekogranične napade na saudijske mete jer Rijad već pet godina vodi vojnu kampanju protiv njih.\nBrodska kompanija je saopštila da je vatra ugašena i da je pomoć pružila vatrogasna brigada sa obale, prenio je AFP.\n"Hafnija" navodi da je tanker pretrpio oštećenje na trupu.\nSaudijske vlasti se još nisu oglasile povodom ovog događaja.


CRNA GORA SPREMNA DA SA SRBIJOM DA DIJELI PUT KA EU\nGlavni pregovarač Crne Gore s Europskom unijom Aleksandar Pejović rekao je danas da je Podgorica spremna sa Srbijom podijeliti svoja iskustva iz dosadašnjeg procesa evropskih integracija, što može doprinijeti bržem ostvarenju zajedničkog cilja – punopravnog članstva u evropskoj porodici naroda.\nOn je, u intervjuu Tanjugu, reako da otvaranje pregovora Srbije i EU, najavljeno za 21. januar, predstavlja veliku stvar.\n“To nas čini sretnim, jer ćemo imati još jednu državu u procesu pregovora s kojom možemo dijeliti iskustva i saznanja iz procesa evropskih integracija. Mnogo je lakše kada imamo više zemlja koje se kreću ka članstvu u EU, a posebno država sa kojima dijelimo slično pravno naslijeđe”, naveo je Pejović.\nOn je ocijenio da će sporazum o saradnji Srbije i Crne Gore u procesu evropskih integracija, koji su nedavno u Beogradu potpisali premijeri dviju država, doprinijeti još boljoj saradnji u svima aspektima važnim za daljnji napredak u evropskim integracijama.\nCrnogorski pregovarač je reako da je gotovo u svakodnevnoj komunikaciji s glavni pregovaračem Srbije s EU Tanjom Miščević, dodajući da je u pitanju stalna razmjena iskustava i sagledavanje kako praktično dvije države mogu jedna drugoj pomoći u evropskim integracijama.\n(03. januar 2014)


Eisenmann - Lux Life luksuzni portal: Moda, Stil, Trendovi, Kolekcije 2019/2020...\nSvaki Eisenmann izduvni sistem kombinuje najnoviju tehnologiju i vrhunsku izradu...\nVođen svojom potragom za savršenošću, Rolf Eisenmann, 1987. godine, razvija prigušivač za svoj Porsche, jer ništa na tržištu nije ispunjavalo njegove zahteve. Njegov proizvod je ubrzo postao omiljen među Porsche entuzijastima, što ga je navelo da osnuje Eisenmann kompaniju koja će proizvoditi kvalitetne prigušivače.\nVeć godinama u automobilskoj industriji se uzdaju u proizvode koji su napravljeni u Eisenmann kompaniji. Dostignuti fenomenalan i elegantan zvuk nije trivijalan zadatak. Iskustvo ljudi u ovoj kompaniji će vam obezbediti upravo to: fenomenalan i elegantan zvuk. Izduvni sistemi ove kompanije su poznati po svom lepom, dubokom i prefinjenom zvuku, koji pojačava sportski osećaj tokom vožnje. Pored toga, zvuk Eisenmann izduvnog sistema je dinamičan. To znači da je da će proizvesti prelep zvuk kada pritisnete pedalu gasa, dok će održavati integritet automobila u normalnim okolnostima vožnje.\nEisenmann izduvni sistemi su se dokazali u prošlosti, međutim, vodeći ljudi ove kompanije uveliko razmišljaju o budućnosti. Današnja reputacija Eisenmann izduvnih sistema je rezultat posvećenosti u proizvodnji najkvalitetnijih proizvoda. Takođe, ovaj stav i posvećenost će voditi Eisenmann kompaniju da nastavi sa proizvodnjom izduvnih sistema koji će obezbeđivati besprekorne performanse, stil i zvuk.\nVelika marljivost je od suštinskog značaja u težnji ka savršenstvu. Najnovija laserska CNC obrada obezbeđuje proizvodnju najkvalitetnijih izduvnih sistema. Takođe, sve karike su napravljene od 100% nerđajućeg čelika, što znači da ćete dugo uživati u vašem Eisenmann izduvnom sistemu.\nOd samog početka, svaki Eisenmann izduvni sistem je dizajniran samo sa jednim ciljem - da unapredi performanse. Shodno tome, potrebno je razumevanje dinamike vozila, dinamike unutrašnjeg sagorevanja i mehanike fluida, kao i kako se ovi principi interakcije mogu izmeniti. Svaka komponenta izduvnog sistema, od oblika i veličine cevi, se pedatno obračunava i optimizuje za svako vozilo.\nZahvaljujući pažnji posvećenoj povećavanju performansi, automobil sa Eisenmann izduvnim sistemom ima maksimalnu snagu motora i obrtnog momenta u svim uslovima vožnje.


Mladi rukometaši Izviđača i Borca pobjednici 4. LYSOBACT® Međunarodnog turnira -Više od igre -\nPod generalnim sponzorstvom Bosnalijeka, 4. LYSOBACT® Međunarodni rukometni turnir za dječake “Više od igre” završen je podjelom pehara i nagrada 01. septembra 2019. godine, u Sarajevu.\nTurnir je obuhvatio dvije kategorije dječaka, U15 u kojoj su nastupili dječaci 2004. i 2005. godište, te U17 u kojoj su nastupili dječaci 2002. i 2003. godišta. Ljubitelji rukometa imali su priliku uživati u odličnoj igri mladih rukometaša iz BiH, regiona i Evrope.\nNagrade najboljima su uručili Zuhdija Korkarić, selektor U17 Selekcije grada Sarajeva, proslavljeni rukometni golman Bosne i Hercegovine Adnan Šabanović, ispred organizacionog odbora Dejan Radović, te Amela Mujanović ispred Bosnalijeka.\n„Zadovoljstvo nam je biti generalni sponzor 4. Međunarodnog rukometnog turnira za dječake Više od igre, koji ove godine nosi naziv našeg najpopularnijeg brenda LYSOBACT®.\nBosnalijek je društveno odgovorna kompanija koja je u svom svakodnevnom djelovanju u potpunosti posvećena brizi o zdravlju kao osnovnoj životnoj vrijednosti, koju zagovaramo i putem našeg novog korporativnog slogana „Prvo zdravlje", kontinuiranim ulaganjem u najbolji način održavanja zdravlja, a to je sport", istakla je Amela Mujanović na press konferenciji povodom otvaranja turnira, te dodala: „Sportske aktivnosti su uvijek bile temelj zdravog razvoja djece i sticanja zdravih navika, a nama je drago podržati ono što je u skladu sa našom misijom unapređenja kvaliteta života."\nOvogodišnji turnir je pokazatelj da se u Bosni i Hercegovini igra sjajan rukomet, naročito u mlađim kategorijama koje su pokazale odličan potencijal bh. rukometa. Po prvi put osvajači turnira su iz BiH, što je dokaz odličnog rada u mlađim slekcijama.\nseptembar 6. 2019\njanuar 23. 2021 |


Demonstranti ispred Trampove zgrade u Njujorku\nPetoro preostalih predsedničkih pretendenata u Sjedinjenim Državama nastoje da steknu podršku birača pred primarne izbore i stranačke skupove u utorak. Republikanski favorit, milijarder Donald Tramp i njegov najbliži protivkandidat Ted Kruz će verovatno odneti pobede u tim državama.\nVeliki broj glasova je već pristigao u ranom glasanju u zapadnoj državi Arizoni i postoje indikacije da Tramp neznatno vodi.\nKruz tvrdi da je jedini kandidat koji ima šansu da pobedi Trampa, ali s obzirom da je i Kejsik na glasačkom listićhu Tramp bi još uvek mogao da dobije većinu glasova i samim tim svih 58 delegata u toj državi.\nU medjuvremenu, političke ankete ukazuju da će Kruz verovatno pobediti na stranačkim skupovima u Juti, još jednoj zapadnoj državi.\nTreći republikanski pretendent, guverner iz Ohaja Džon Kejsik, neće biti faktor za ishod izbora u obe ove države.\nDemonstranti su juče pokušali da spreče jedan od njegovih skupova kraj meksičke granice ostavivši svoje automobile na sred ulice i blokirajući saobraćaj. Takodje demonstranti protiv Trampa su morali da budu obuzdani ispred zgrade Tramp Tauers u Njujorku.\nTramp je u svom govoru ponovio obećanje da će izgraditi zid duž granice kako bi sprečio dolazak ilegalnih imigranata koji , kako je naveo, donose droge i kriminal u Sjedinjene Države. Tramp je osudio svoje rivale da su slabi po pitanju imigracije.\nNa strani demorkata, senator iz Vermonta Berni Sanders je takodje juče vodio kampanju duž granice Arizone i Meksika, ali su njegovi komentari bili daleko uzdržaniji odTrampovih.\nSanders kaska iza bivše državne sekretarke Hilari Klinoton koja ima veliku prednost u broju delegata pred izbore u Arizoni, Juti i Ajdahu u utorak.


PIROT - Radio Pirot u sredu 26. novembra obeležava četvrt veka postojanja. Jubilej će biti obeležen nizom manifestacija. Prema rečima odgovornog urednika Radija Emilije Lilić, Radio Pirot kao prvi elektronski medij u Pirotskom okrugu, prošao je kroz nekoliko perioda.\n- Prvi karakteriše entuzijazam kada su novinari učili zanat od starijeg brata Radio Beograda. Drugi je prelazni period u kome se Radio Pirot nije najbolje snašao i bio kažnjen od svojih slušalaca u građanskim protestima 1996. i početkom 1997. godine i treći period je takozvani kreativni period u kome je Radio postao svoj, pronašao svoj format i postao pravi servis građana ovog regiona - rekla je Lilićeva.\nDirektor IJP "Sloboda", u okviru kojeg pored Radio Pirota posluju i nedeljnik "Sloboda" i TV Pirot, Srđan Stojanović je rekao da su novinari Radija pobrali mnoge nacionalne nagrade a kuća stekla imidž u strukovnim udruženjima.\nGodišnjica Radija obeležava se već danas uličnom trkom pod nazivom "Trofej Radio Pirota". Kako je na jučerašnjoj konferenciji za novinare rečeno, značaj ove trke je simboličan - da Pirot, koji je jedan od najnerazvijenijih gradova, treba da se trgne iz letargije i potrči.


Najpre je Liverpulova navijačka grupa "Duh Šenklija" istakla da da je "ogročena" odlukom Fenvej sports grupe, američke kompanije koja je većinski vlasnik Crvenih, dodajući i sledeće: "FSG je ignorisala navijače jer besprizorno i gramzivo grabi ka novcu. Fudbal je naš, a ne njihov. Naš fudbalski klub je naš, a ne njihov".\nA onda su počele da se dešavaju i dosad nezabeležene stvari na Enfildu...\nNavijači Crvenih su počeli da kače crne zastave na ogradu slavnog stadiona, uz poruke poput "Sram da vas bude", i "Počivaj u miru, FK Liverpul, 1892 - 2021".\nTo "sahranjivanje" voljenog kluba dosad se nije dešavalo na Enfildu, baš kao što ni čuvena tribina, "Kop" nije nikada bila bez Liverpulovih zastava. A ubuduće će biti.\n"Mi iz SPION-a, zajedno sa drugim navijačima grupama koje takođe organizovano stavljaju zastave (na Enfildu), sklonićemo ih iz Kopa. Osećamo da ne možemo više da dajemo podršku klubu koji finansijsku pohlepu stavlja iznad integriteta ovog sporta", poručili su iz jedne od glavnih navijačkih grupa Crvenih.\nAli, nisu se samo oni pobunili, već i navijači ostalih pet engleskih klubova čije su gazde, uz kolege iz po tri španska i italijanska giganta, rešili da ne pristanu na ponuđenu veliku reformu Lige šampiona o kojoj bi danas trebalo da izjasne čelnici UEFA na sastanku Izvršnog komiteta. Zato je pomenuta dvanaestorka najavila novo takmičenje, polu-zatvorenog tipa, sa 15 stalnih učesnika i pet koji bi "ulazili" u Superligu kroz kvalifikacije (mada nije rečeno koliko klubova bi učestvovalo u kvalfikacijama). Međutim, ne samo navijači, već i brojni engleski mediji polako ali sigurno staju na stranu onih koji se protive novom nadmetanju.\nSvi vodeći britanski portali "uživo" prate zbivanja na relaciji ESL - "ostatak sveta", a vrlo često u svoje izveštavanje uvršćuju i poruke koje im šalju nezadovoljni ljubitelji fudbala.\nGardijan je posebno istakao jednu koja se tiče - promene naziva klubova.\nTako je izvesni Džord Dejvidson poslao mejl uredništvu pomenutog uglednog britanskog lista, a ono je rešilo da ga objavi u celosti, što baš i nije čest slučaj kada nezadovoljni čitaoci "imaju nešto da kažu za Dnevnik".\nEvo kako je Gardijan, uz komentar "interesantan predlog", o tome izvestio:\n"Vlada možda ima malu formalnu moć da zaustavi bilo kakvu Superligu. Ali, lokalne vlasti imaju više, jače i davno zaboravljene moći. Naši (engleski) fudbalski klubovi koriste imena mesta i gradova isključivo uz dozvolu lokalnih skupština. Ako bi skupština grada Liverpula odlučila da više ne želi da "Liverpul F.K." nosi ime grada, onda bi ona mogla da povuče saglasnost. Klub bi, naravno, nastavio da postoji, ali bi igrao u novoosnovanoj ESL pod nekim drugim imenom, recimo... Crveni Mersi, ali ne bi više smeo sebe da naziva Liverpul. Ta mera bi bila jedan potpuno neverovatan potez, ali bi možda i sama pretnja nešto učinila", preneo je Gardijan stav pomenutog čitaoca.\nMediji u Britaniji, dakle, polako staju na stranu onih koji su protiv ideje o novom takmičenju, protiv su i vodeći evropski političari, pa je na osnivačima Evropske Superlige (zasad nisu potpisani ugovori o njenom početku, samo "pisma o dobrim namerama") da vide kako će svoje namere da sprovedu u delo.\nUzdaju se u finansijsku moć (američka banka J.P. Morgan navodno daje šest milijardi evra za novi početak, pa bi svaki tim dobio oko 400 miliona evra za učešće, što je četiri puta više nego što sledi pobedniku Lige šampiona), ali je pitanje - ko će za te klubove da navija. Pa opet, što reče predsednik Evropske Superlige i, od prošle sedmice opet prvi čovek Real Madrida, Florentino Perez, "igraćemo mi na drugim kontinentima, imamo i tamo navijače". Možda onda ono "Evropska" bude višak u nazivu imena takmičenja...


Greške u isplati penzija, biće ispravljene Greške u isplati penzija, biće ispravljene\nGreške u isplati penzija, biće ispravljene\nObjavljeno: 9. 3. 2012 u 12:30h\nPostoji mogućnost da je Fond penzijsko-invalidskog osiguranja Republike Srpske prilikom izrade novih rješenja kod malog broja korisnika napravio grešku, a svaku takvu eventualnu grešku Fond će u najkraćem mogućem roku ispraviti, rekao je portparol Fonda Tihomir Joksimović.\nOn je napomenuo da su greške minimalne od 0,1 do 0,2 odsto, objasnivši da u Fondu ima određenih nedostataka, prije svega kada je riječ o potpunoj ažurnosti podataka.\nPrema njegovim riječima, korisnici prava penzijsko-invalidskog osiguranja dolazili su u povećanom broju u poslovnice Fonda radi pojašnjenja zašto im je nakon februarskog obračuna došlo do promjene u visini mjesečnih primanja, a nakon razgovora sa službenicima Fonda shvatali su objašnjenja u najvećem broju slučajeva.\nJoksimović je dodao da ima i onih koji se ne mire sa činjenicom o novom iznosu penzije koju će isključivo primati po osnovu radnostečenih prava. On je rekao da svi nezadovoljni dobijenim rješenjem, a koje je u skladu sa zakonom, imaju pravo da ulože žalbu.\n“Fond je izvršio dosljednu primjenu zakona u obračunu i isplati primanja po svim osnovama iz penzijskog sistema”, istakao je Joksimović.\nFebruarske penzije obračunate su prema novom Zakonu o penzijsko-invalidskom osiguranju kojim se više ne predviđa isplata zagarantovanog iznosa po osnovu učešća u ratu.\nTako je oko 36 000 korisnika prava na penziju iz boračke kategorije u Republici Srpskoj dobilo nova rješenja i novi umanjeni iznos penzija, a prava koja su izgubili trebalo bi da dobiju u boračkom dodatku, na mjesečnom ili godišnjem nivou.


Uhapšen urednik Barskog portala: Osumnjičen da je ugovarao brakove Albankama sa Kosova - CdM\nUhapšen urednik Barskog portala: Osumnjičen da je ugovarao brakove Albankama sa Kosova\nMilenko Jovanović (Foto: IN4S)\nInterpolu Podgorica juče je stigao zahtjev Interpola Beograd za provjeru podataka o Milenku Jovanoviću. Potvrđeno nam je da mu je u Srbiji određen pritvor do 30 dana, te da je uhapšen zbog “krivičnog djela trgovina ljudima na štetu albanske državljanke”.\nOsumnjičen je da je posredovao u sklapanju ugovorenih brakova Albanki sa Kosova sa muškarcima u Srbiji. Za te usluge je dobijao novac rekao je naš izvor. Jovanoviću se u Crnoj Gori sudilo po privatnoj tužbi Resmije Memić iz Bijelog Polja, koja ga je teretila da je na dan parlamentarnih izbora, 16. oktobra 2016. godine, u kancelariji Nove srpske demokratije u Baru “neovlašćeno ispitivana”, da su je snimali mobilnim telefonom sačinili fotografski snimak i time “zadrli u njen lični život”. Presudom Osnovnog suda u Baru on je u februaru oslobođen optužbi.\nTagoviBarski portal hapšenje IN4S portal Milenko Jovanović trgovina ljudima\n48 Komentara na "Uhapšen urednik Barskog portala: Osumnjičen da je ugovarao brakove Albankama sa Kosova"


Hotel Master - Turisti Srbije : Turisti Srbije\nGarni hotel Master, kapaciteta 110 ležajeva, posetiocima Novog Sada je jedno od omiljenih mesta za kratak boravak u ovom gradu. Nalazi se u kompleksu Novosadskog sajma i kongresnog centra „Master“, nedaleko od centra Novog Sada.\nHotel raspolaže sa 24 standardne dvokrevetne sobe sa dva odvojena ležaja, 20 soba sa francuskim ležajem, 2 prostrane Superior sobe sa dnevnim boravkom, 6 prostranih apartmana koje odlikuje izuzetan ambijent, 1 apartman za osobe sa invaliditetom kao i jednim Superior apartmanom površine 45 m².\nObjekat raspolaže restoranom, kafićem sa baštom kao i moderno opremljenom salom za sastanke, kapaciteta 50 mesta.\nPored usluge na najvišem nivou i ljubaznog osoblja, izuzetan komfor i odlična lokacija privlače kako savremene poslovne ljude i učesnike domaćih i međunarodnih sajmova, tako i turiste koji posećuju grad i raznovrsne manifestacije.\n21137 Novi Sad, Brace Popovic bb\n+381 21 4878 700


Izvor: Radio Televizija Vojvodine, 23.Okt.2020, 09:49\nPooštravanje mera jeste razmatrano na poslednjoj sednici Kriznog štaba, kaže imunolog Srđa Janković i dodaje da je za sada akcenat na boljoj primeni mera koje su već na snazi.\n"Želeli smo da pošaljemo jaku poruku da mi već imamo mere na snazi, ali da to izgleda nije ozbiljno shvaćeno. Na snazi su protivepidemijske mere koje bi već ublažile situaciju >> Pročitaj celu vest na sajtu Radio Televizija Vojvodine << da su dosledno i rigorozno sprovedene", rekao je Janković.\nUpitan da li zdravstveni sistem u Srbiji "odoleva udaru trećeg talasa", Janković je rekao da u ovom trenutku odoleva i da može još dugo da izdrži.\n"Međutim, ukoliko dođe do naglog porasta velikog broja obolelih to nijedan sistem ne bi mogao da izdrži, ni mnogo jači nego što je naš. Naš cilj jeste da se ne približimo, a kamoli dosegnemo tu granicu. Da li će se to desiti zavisi od nas", rekao je on.\n"Potrebno je da lečimo ljude i od drugih bolesti, u suprotnom će nam ova pandemija odneti indirektan danak u ljudskim životima. To su ona pogoršanja koje neko može da doživi ako nije stigao na red da leči svoju osnovnu bolest od koje inače boluje zato što su bolnice pretvorene u kovid centre", rekao je Janković.\n"Virus može brzo da se širi, ne ubija svakog koga zarazi, ali postoji ogroman broj ljudi koji su ugroženi. Tako kada bismo gledali statistički, to nije virus koji sprada među smrtonosnije", zaključio je Janković.\nB92: Poslednja opomena Srbiji\n17:01: Inspektori spriječili nastavak nelegalnih radova na vojnoj parce...


Miličković: Miting SNS prošao bez incidenata - Društvo - Dnevni list Danas\nPočetna » Društvo » Miličković: Miting SNS prošao bez incidenata\nDržavni sekretar Ministarstva unutrašnjih poslova Milosav Miličković poručio je da je ponosan na sve policijske službenike koji su pre, za vreme i posle jučerašnjeg skupa „Budućnost Srbije“ uložili napore da Beograd bude bezbedan i da saobraćaj funkcioniše što je moguće bolje, imajući u vidu veliki broj okupljenih građana.\n4Piše: Danas Online 20. aprila 2019. 14.11 Izmenjeno: 23. aprila 2019. 04.03\nOn se danas, zajedno sa direktorom policije Vladimirom Rebićem i načelnikom Policijske uprave za grad Beograd Milanom Stanićem, sastao sa policijskim službenicima koji su bili angažovani.\n„Na skupu nije zabeležen nijedan incident i svi koji su želeli da prisustvuju skupu stigli su bezbedno do Doma Narodne skupštine. Želim da se zahvalim ujedno i građanima koji su pokazali kako se ponaša pristojna Srbija“, rekao je državni sekretar.\nMiličković je posebno pohvalio rad saobraćajne policije koja je, kako je rekao, profesionalno i odgovorno, od jutra do mraka, na ulicama usmeravala automobile i pešake.\n„Zahvaljujem se svim pripadnicima Ministarstva unutrašnjih poslova na iskazanoj profesionalnosti tokom obavljanja jučerašnjih zadataka“, rekao je državni sekretar.\nBudućnost Srbije, Ministarstvo unutrašnjih poslova, Miting SNS, PolicijaBeograd\nZavršen miting SNS u Beogradu, bez procene MUP o broju okupljenih (FOTO, VIDEO)\n20. aprila 2019. u 16.14\nNarod je dosao da podrzi Vucica, a ne da ruse Beograd kao sto to radi opozicija.\nrodjak joja kaže:\n20. aprila 2019. u 16.15\nUvek smo imali znanja i umesnosti za organizovanje ovolikih skupova.Pricali mi stariji kako su se nekad igrale utakmice pred 100.000 ljudi bez incidenata.\n20. aprila 2019. u 16.18\nNišta manje nismo ni očekivali! To je kulturan i civilizovan svet koji je pokazao šta znači izaći i prisustvovati mitingu budućnosti zemlje kakvu želimo!\n20. aprila 2019. u 16.19\nTreba pohvaliti i sav taj narod koji je pre svega civilizovan a ne pušten iz divljine kao i nadležne koji su svoj posao perektno obavili!


Ko su Hrvati koji kupuju prestižni Bugatti\nAuto Autor:Nova18. sep. 202011:43\nFoto: Shutterstock/Goran Jakus\nZa one manje upućene u kretanja u automobilskoj industriji, zanimljiva je informacija da u komšiluku postoji kompanija spremna da kupi luksuzni francuski brend automobila Bugatti koji je trenutno u vlasništvu VW Grupe. Reč je o hrvatskoj kompaniji “Rimac Automobili” koja je godinama unazad od izuzetnog značaja za globalni razvoj elektromobilnosti. Sve je počelo iz ljubavi ka četvorotočkašima osnivača, Mate Rimca, da bi se danas, oko saradnje sa njegovom kompanijom borili svetski giganti poput VW grupe, Hjundaija, Jaguara, brojnih kineskih investitora i drugih. Posle ulaganja ovih velikih igrača, vrednost kompanije Rimac se procenjuje na više od 500 miliona funti.\nHrvatska kompanija “Rimac Automobili” je pre svega poznata po proizvodnji sportskih automobila na električni pogon, međutim ova uspešna firma se ne bavi samo njihovim sklapanjem, već i kompletnim razvojem pogona i baterija, pa su modeli na struju koje prave praktično primeri u kojima je sadržano sve ono što mogu da ponude.\nKoliko se ozbiljno bave svojim poslom, potvrđuje to što su ih ubrzo prepoznali automobilski giganti poput Poršea, Hjudniija i Kije, Aston Martina, Kengisega, Jaguara, Camel Grupe (kineski proizvođači baterija) i mnogih drugih sa kojima danas sarađuju, odnosno kojima Rimac pomaže u razvoju električnih automobila i prateće tehnologije. Štaviše, poznato je da čak 15 velikih automobilskih kompanija koriti znanja firme “Rimac Automobili”. Tako se danas smatra najuspešnijom hrvatskom kompanijom.\nTesla: Na korak od Autopilota, Nemci dižu optužnice\nTo je i više nego odlično za firmu koja je počela sa radom pre samo 10 godina. Osnovao ju je Mate Rimac, strastveni ljubitelj automobila sa željom da svetu pokaže da električni modeli mogu da budu brzi i zabavni. Tako je 2016. godine nastao njihov prvi sportski model na struju “Concept One” sa 1.224 KS, vredan million dolara, da bi 2018. predstavili novi “C Two”, koji košta dva miliona dolara.\nRimac C Two, Foto:Promo\nOvakav uspeh je za svaku pohvalu pogotovo za firmu koja posluje tek 10 godina, ali koja danas zapošljava više od 600 ljudi specijalizovanih za elektromobilnost, razvoj baterija, e-motora, sistema asistencija, infotejmenta i povezanosti.\nPre dve godine Porše je kupio udeo od 10 odsto u kompaniji Rimac, da bi danas posedovao 15,5 % hrvatske kompanije i povećaće svoj udeo na 49 odsto u zamenu za Bugatti.\nNaime, još uvek nezvanična vest koju su preneli svestki mediji, da Rimac kupuje Bugatti, kompaniju koja posluje u okviru VW Grupe, poznatu po luksuznim superautomobliima koje pokreću snažni 16-cilindarski motori, uzdrmala je automobilsku javnost. Međutim, treba znati da će se mogući transfer prestižnog brenda obaviti preko Poršea, a kako se spekuliše, neka krajnja namera je da Evropa ponudi bolji odgovor na Tesline modele na struju koji imaju globalni uspeh.\nIstovremeno, VW Grupa ne želi više da ulaže novac i ljudstvo u luksuzni Bugatti, za koji se zna da je češće gubitaš i trn u oku nemačkog giganta, a koji je forsirao prethodni generalni direktor. Umesto toga, VW želi da ulaže sve svoje izvore u razvoj elektrifikovanih modela masovne proizvodnje.\nVW fabrika Cvikau: Kraj za konvencionalne modele\nU prodaji Golf budućnosti: Najzad poznate cene za VW ID.3\nVodeći se time da je budućnosti mobilnosti električna, odnosno da nije pokretana motorima sa unutrašnjim sagorevanjem od 1.500 KS, koji se prodaju u malim serijama, VW je odlučio da je najbolje za sve da se Bugatti preda u ruke Rimcu, kompaniji sa izuzetnom reputacijom i velikim znanjem u svetu supersportskih modela na struju.\nZvuči kao dobra prilika za borbu sa pomenutim američkim proizvođačem, koji posebno smeta nemačkoj automobilskoj industriji, ali treba imati u vidu da Tesla masovno pravi električne modele, a Rimac tek u malim serijama od po nekoliko stotina.\nUpravo zato Bugatti sa svom pratećom infrastrkturom, koja će preći u ruke Rimca, deluje kao pravi izbor za sledeći korak u proizvodnji, jer hrvatska kompanija želi da pravi još snažnije superautomobile na struju. A zašto da to ne budu modeli sa znakom Bugatija?\nbugattiElektični automobiliHrvatska kompanijaRimacRimac Automobili\nPogledajte koji BMW danas testiramo u Nemačkoj (VIDEO)\nSimbol britanskog luksuza: Predstavljen novi Range Rover


Lidl u Borči otvara svoja vrata kupcima 11. oktobra - www.lobi-info.rs\nMarija K. 3. oktobra 2018., 09:59 4.2k Views\nKompanija Lidl Srbija počeće operativno poslovanje 11. oktobra otvaranjem 16 prodavnica u 12 gradova širom zemlje. Sve prodavnice počeće da rade istovremeno, u 8.00 časova ujutru, navodi se u saopštenju Lidla.\nOvom prilikom srdačno pozivamo potrošače da od 11. oktobra posete svoj Lidl – rekla je rukovodilac komunikacija u Lidlu, Martina Petrović.\nKako kažu u Lidlu, spremni su za otvaranje i uzbuđeni što će sledeće nedelje moći da usluže potrošače. Veruju da će zadobiti njihovo poverenje, kroz pažljivo odabran asortiman proizvoda sa najboljim odnosom cene i kvaliteta i ponudu jedinstvenih Lidl brendova koji im do sada nisu bili dostupni u Srbiji.\nLidl je za potrošače u Srbiji pripremio pažljivo odabran asortiman od 1.500 proizvoda, a na policama prvog savremenog diskonta će se naći jedinstveni Lidl brendovi, ali i proizvodi domaćih dobavljača, navodu se u saopštenju.\nLidl je više od maloprodaje hrane, pa će u prodavnicama moći da se pronađu i proizvodi kao što su mali kućni aparati, tekstil, igračke, alati, kućni dekor, oprema za baštovanstvo i još mnogo toga.\nProdavnice u Srbiji su standardizovane i građene po novijem konceptu, koji podrazumeva moderniji dizajn, veći prodajni prostor, prostranija parking mesta, više prirodnog svetla, veću energetsku efikasnost i atraktivan izgled u skladu sa ciljevima Lidla – pružiti svojim potrošačima lepše iskustvo kupovine, izgraditi prijatno i sigurno mesto za rad zaposlenih i biti odgovoran prema životnoj sredini, navode iz Lidla.\nPrethodna objava Na Dunavcu zaplenjeno 100 kilograma kanabisa\nSledeća objava U lančanom sudaru na Zrenjanincu četvoro povređenih


Dvodnevni kurs "Startup BEE"\n/ Rektorat Karijerni centar /Vijesti /Dvodnevni kurs "Startup BEE"\nKarijerni centar Univerziteta Crne Gore i Studentska organizacija BEST Podgorica, pozivaju sve zainteresovane studente da se pijave za besplatni dvodnevni kurs "Startup BEE". Kurs će biti održan od 1. do 3. decembra 2017. godine, u prostorijama M:tel Digitalne fabrike. Tema kursa je startup, spoznaja značenja startup-a i usmjeravanje studenata na moguće načine stvaranja svog biznis plana.\nDogađaj Startup BEE se po prvi put organizuje ove godine, a planirane radionice, organizovani zadaci i timski radovi u sklopu kursa daće priliku studentima za bolje snalaženje u budućim poslovima. Projekat je planiran kao podsticaj svim zainteresovanim studentima da se isprobaju u nekoj novoj oblasti.\nPrvog dana događaja predviđeno je svečano otvaranje, dok su naredna dva dana rezervisana za predavanja i radionice. U subotu, 2. decembar, predavanje „Preduzetništvo u XXI vijeku“ održati će Radivoje Drobnjak. Radivoje je konsultant i trener iz oblasti preduzetništva, menadžmenta i marketinga. Trenutno je angažovan kao menadžer razvoja biznisa u MONT-IMPREX marketing agenciji, a obavlja i ulogu izvršnog direktora u NVO Centar za razvoj preduzetničkog društva. U nedjelju, 3. decembra, učesnici će imati priliku da prisustvuju predavanjima i radionica na temu „Lean Business Canvas Model“ koja će održati Dražen Žujović i Marko Lekić. Dražen Žujović je pionir startup preduzetništva u Crnoj Gori i jedan od osnivača prvog crnogorskog startupa – Tour Via Me. Marko Lekić je suosnivač startup-a Talkini, kao i nekoliko startup projekata koji su započeti u okviru interaktivnog dizajn studija Fleka.\nZa prijavu je potrebno popuniti online formular dostupan ovdje. Prijave traju do 23.11.2017. godine.\nPridruži nam se i daj sebi motivaciju za stvaranje svog startup plana!


Pre šest godina Kosovo potpisalo SSP\nNa današnji dan, pre šest godina, stupio je na snagu Sporazum o stabilizaciji i pridruživanju, kao prvi ugovorni odnos između EU i Kosova, čime je definisana njegova evropska perspektiva.\nBeta, FoNet, Kim\nSpecijalna savetnica UN za sprečavanje genocida Alis Vairimu Nderitu upozorila je na negativan uticaj krize u Ukrajini na druge delove Evrope i zatražila "prevenciju u regionu Zapadnog Balkana", preneo je Glas Amerike.\nN1 Srbija, Beta, Glas Amerike\n’’Rat će trajati godinama’’\nNačelnik Generalštaba združenih snaga Sjedinjenih Američkih Država (SAD) Mark Mili izjavio je da će rat u Ukrajini verovatno trajati godinama i da je svet postao mnogo nestabilniji, a mogućnost međunarodnog sukoba između velikih sila je u porastu.\nVažnija funkcija od građana\nAlbanskim političarima sa juga Srbije bio je važniji redosled na listi za poslanike nego interes građana i upravo zbog toga su ih kaznili birači, ocenio je vlasnik TV Spektri iz Bujanovca Nedžat Beljulji.\nAmbasada SAD: Podržavamo težnje Kosova ka NATO, ali su zahtevi složeni\nAmerička ambasada u Prištini poručila je da "iako SAD podržavaju težnje Kosova da uđe u NATO, zahtevi za to članstvo su složeni".\nNarodna stranka je saopštila večeras da je Zdravko Ponoš istupio iz te partije.\nBorelj i Varhelji: Nejednaki uslovi na izborima u Srbiji\nNa izborima u Srbiji glasači su imali različite političke opcije, ali je niz nedostataka rezultirao neujednačenim uslovima i favorizovanjem nosilaca vlasti, naveli su u zajedničkom saopštenju visoki predstavnik EU za spoljnu politiku i bezbednost Žozep Borelj i evropski komesar za proširenje Oliver Varhelji.\nSve srpske sudije Osnovnog suda u Mitrovici, koje se nisu pojavile u sudnici od 25. marta, vratile su se jutros na posao, objavio je Zeri, a prenosi KoSSev.\nKosovo ’žali’ zbog izbornih rezultata u Srbiji\nPredsednica Kosova Vjosa Osmani je izrazila žaljenje što u Srbiji nije došlo do promene vlasti nakon nedeljnih parlamentarnih i predsedničkih izbora.\nEskobar: Kriza u Ukrajini obnavlja interes Evrope za Zapadni Balkan\nSpecijalni američki izaslanik za Zapadni Balkan Gabriel Eskobar je ocenio je da će kriza u Ukrajini obnoviti evropski interes za reformski put zemalja regiona prema Evropskoj uniji.\n"Srbija odlaže dijalog"\nPredsednica Kosova Vjosa Osmani izjavila je da Srbija pokušava da odloži proces dijaloga kako bi, kako je navela, "status Kosova prikazala kao nezavršen proces“. Ona je, na konferenciji za medije, rekla da su kosovske institucije "spremne na dijalog sa Srbijom, kad god ih EU pozove radi normalizacije odnosa dve zemlje".\nOsmani: Srbija uskratila pravo Srbima da glasaju\nPredsednica Kosova Vjosa Osmani kaže da je Srbija nastavila sa propagandom koja ima za cilj da institucije Kosova predstavi kao institucije koje su navodno kršile biračko pravo Srba. Ona je optužila Srbiju da je odgovorna što Srbi sa Kosova ovde nisu glasali.\n’’Kosovski Srbi i dalje nemi posmatrači svoje sudbine’’\nUbedljiva pobeda Aleksandra Vučića u prvom krugu na predsedničkim izborima u Srbiji nije iznenađenje za upućene u političku scenu ovog dela Zapadnog Balkana, pa nije ni realno očekivati značajnije promene kad je u pitanju odnos zvaničnog Beograda prema problemu Kosova.\nKlačar: Očekivani rezultati izbora\nIzvršni direktor Centra za slobodne izbore i demokratiju (Cesid) Bojan Klačar izjavio je da je ishod predsedničkih izbora manje-više onakav kakav su istraživači prognozirali, te da je bilo jasno da će kandidat vlasti za predsednika Aleksandar Vučić pobediti u prvom krugu i da će biti blizu 60 odsto.\nRIK: Rezultati parlamentarnih i predsedničkih izbora\nU Srbiji su u nedelju, 3. aprila, održani predsednički izbori, vanredni parlamentarni i izbori za Skupštinu Beograda i još 13 gradova i opština, a pravo glasa imalo je 6.502.307 građana, koji su mogli da glasaju na 8.267 biračkih mesta, od kojih je 29 bilo u zavodima za izvršenje krivičnih sankcija i 77 u inostranstvu.\nSrbija glasala, izlaznost oko 60 odsto\nU Srbiji je u 20 časova zatvorena većina birališta i počelo je prebrojavanje glasova. Građani su danas mogli da glasaju za predsednika Republike, narodne poslanike, kao i za lokalne skupštine u Beogradu, Boru i još 12 opština.\nRode i Butel na Merdaru\nNemački i francuski ambasadori, Jorn Rode i Mari Kristin Butel, posetili su danas prelaz Merdare kako bi se uverili o nesmetanom prelasku glasača sa Kosova u centralnu Srbiju.\nGrađani Kosovskog Pomoravlja glasaju u Bujanovcu\nBiračka mesta na kojima danas glasaju građani iz opština u Kosovskom Pomoravlju otvorena su jutros, tačno u sedam časova u Srednjoj stručnoj školi „Sveti Sava“ u centru Bujanovca, preko puta opštine.


Beta 12. januara 2019. 15:50\nNjujorčani su pozvani da sutra učestvuju u godišnjoj komičnoj akciji „Vožnja podzemnom železnicom bez pantalona“ (No Pants Subway Ride), prenela je agencija Frans pres.\nVožnja metroom bez pantalona održana je i u Moskvi, prvi put u januaru 2016. godine. Tada su protiv nekih učesnika pokrenute krivične prijave zbog podsticanja nereda na javnom mestu. Nije poznato da li je postupak sproveden do kraja, dok su organizatori naveli da je jedini cilj akcije da se ljudi na javnim mestima nasmeju.\nOrganizator akcije je njujorška umetnička grupa „Improv Everywhere“ (Improvizuj bilo gde) formirana 2001. godina sa sloganom „Pravimo scene“ (We cause scenes). Cilj te umetničke grupe je stvaranje smešnih scena i stuacija u javnosti.\nPored akcije vožnje metroom bez pantalona, grupa je organizovala kupanje u jednoj njujorškoj fontani usred zime. Umetnici i učesnici u tim akcijama prave se da uopšte nisu svesni situacije u kojoj se nalaze.


Naplata prihoda Uprave carina u januaru je bila oko 9,5 miliona EUR manja u odnosu na isti prošlogodišnji mesec, pokazuju zvanični podaci koje je dobila nevladina organizacija (NVO) Akcija za socijalnu pravdu.\n“Tako je u januaru prošle godine, kada nije bilo koronakrize, prihodovano 48,8 miliona EUR, dok je u istom ovogodišnjem mesecu ostvareno 39,4 miliona EUR. To ukazuje da je udar koronakrize na carinske prihode početkom ove godine i dalje jak. Cifre su u neto iznosima“, navodi se u saopštenju ove NVO.\nPojedinačno posmatrano, najveći pad zabieležen je u odnosu na naplatu poreza na dodatu vednost (PDV), pa je u januaru prošle godine naplaćeno 28,9 miliona, a u istom periodu ove 21,5 miliona EUR ili 7,4 miliona manje.\n„Naplata akciza na dizel goriva u januaru prošle godine je iznosila 5,5 miliona EUR, a ovog januara 4,7 miliona. Naplata akciza na mineralna ulja i goriva je prošlog januara bila 4,4 miliona, a ovog 3,7 miliona EUR, dok su akcize na bezolovni benzin iznosile u oba uporedna meseca nešto preko milion EUR“, precizira se u saopštenju.\nNaplata carina je u januaru prošle godine iznosila 1,5 miliona, a u istom mesecu ove 1,2 miliona. Od akciza na uvezene cigarete prošlog januara je prihodovano 4,4 miliona EUR, a ovog 4,5 miliona.\n„Od akciza na alkohol i alkoholna pića prošle godine je u januaru prihodovano 450 hiljada EUR, a ovog januara 425 hiljada. Prihod od poreza na kafu prošlog januara je bio oko 190 hiljada, dok je ovog januara prihodovano 230 hiljada EUR“, rekli su iz te NVO.\nKada su u pitanju akcize na ugalj u proizvodnji, prošlog januara je naplata iznosila 220 hiljada EUR, dok je ovog bila veća i iznosila je 476 hiljada EUR.\n„Koronakriza već mjesecima snažno razara crnogorsku ekonomiju, a njen kraj se još ne nazire“, zaključuje se u saopštenju.


Bihać: Projekat Inicijativa lokalnih vlasti\nProjekat „Inicijativa lokalnih vlasti” (The Local Government Initiative – LGI) kojeg implementira Švicarska ambasada u BiH i USAID uz podršku Delegacije EU u BiH uskoro će biti predstavljen u Sarajevu . Projekat ima za cilj da pomogne entitetima i lokalnim vlastima širom Bosne i Hercegovine da otkriju sistemske probleme u načinima na koji su organizovane i finansirane, odnosno probleme koji ugrožavaju sposobnosti lokalnih vlasti da pruže adekvatne usluge stanovništvu.\nTim povodom bihaćki gradonačelnik Šuhret Fazlić razgovarao je sa Viarom Valtchanovom, Savjetnicom za socio-ekonomska pitanja i evropske integracije pri Delegaciji EU u BiH o značaju projekta i spremnosti gradske administracije da u njemu učestvuje.\nU svrhu što bolje pripreme aktivnosti za realizaciju ovog projekta, EUSR je, u saradnji sa agencijom Prism Research & Consulting d.o.o., odlučio sprovesti posebnu studiju kao prvi korak u prikupljanju mišljenja lokalnih vlasti i zvaničnika. Istraživanje će biti sprovedeno u formi intervjua/ankete sa predstavnicima kancelarije načelnika i gradonačelnika u svim opštinama u BiH, kao i predstavnicima 10 kantonalnih vlada u FBiH.\nRezultati ovog istraživanje će se koristiti isključivo i jedino u svrhe pripreme realizacije projekta „Inicijativa lokalnih vlasti“ (The Local Government Initiative; LGI). Dio rezultata istraživanja će biti prezentovan i na svečanosti koja će biti održana 18. oktobra 2017. povodom početka projekta.\nBihać: Razvojna banka FBiH o prezentirala kreditne linije za privrednike\nBosanski Petrovac: Dan Osnovne škole “Ahmet Hromadžić”


NOVINARSKA UDRUŽENJA: Duboko samo zabrinuti zbog obijanja stana novinarke, tražimo hitno razrešenje slučaja!\nudar na slobodu medija\n"Imajući u vidu da iz stana ništa nije ukradeno, a da je KRIK u poslednje vreme objavio više istraživačkih tekstova o političkim, ekonomskim i kriminalnim centrima moći, udruženja sumnjaju da je reč o pokušaju zastrašivanja ove novinarke"\nObjavljeno: 08.07.2017. 13:15h\nAsocijacija Onlajn Medija (AOM), Nezavisno udruženje novinara Srbije (NUNS) i Nezavisno udruženje novinara Vojvodine (NDNV) oglasili su se posle jučerašnjeg upada i pretresa u stanu novinarke portala KRIK Dragane Pećo. Prenosimo njihovo saopštenje.\nNovinarska i medijska udruženja duboko su zabrinuta zbog jučerašnjeg obijanja i upada u stan novinarke istraživačkog portala KRIK Dragane Pećo, i zahtevaju da policija i tužilaštvo hitno rasvetle sve okolnosti slučaja i predstave ih javnosti.\nImajući u vidu da iz stana ništa nije ukradeno, a da je KRIK u poslednje vreme objavio više istraživačkih tekstova o političkim, ekonomskim i kriminalnim centrima moći, udruženja sumnjaju da je reč o pokušaju zastrašivanja ove novinarke.\nOvo je samo poslednji u nizu sličnih događaja koji su proteklih nedelja uznemirili javnost, počev od napada na novinare tokom predsedničke inauguracije u Beogradu i vređanja i pretnji novinarima u niškom Medija centru, do pretnji smrću novinarki Mariji Vučić.\nUprkos postojanju Stalne radne grupe za bezbednost novinara u kojoj, osim novinarskih i medijskih udruženja, učestvuju i visoki predstavnici Tužilastva i MUP, i posebnom mehanizmu za hitne reakcije institucija u ovakvim slučajevima, počinioci su i dalje nekažnjeni, a broj napada i pretnji novinarima eksponencijalno raste.\nEfikasno postupanje nadležnih organa u ovom i svim drugim slučajevima jeste i može biti jedina realna mera proklamovane spremnosti institucija da se zaštite novinari, a time i pravo građana na informisanje u javnom interesu. Izostanak takve reakcije će dodatno ugroziti slobodu medija demokratski poredak u Srbiji.\nNiš, Beograd, Novi Sad\n8. jul 2017.\nNezavisno udruženje novinara Vojvodine (NDNV)"\nDragana PećoKrikAsocijacija Onlajn MedijaNezavisno udruženje novinara SrbijeNUNSNezavisno udruženje novinara VojvodineNDNVUpadPretresStan


Moskva, Damask i Teheran jednoglasni — američko bombardovanje Sirije je agresija - 14.04.2017, Sputnik Srbija\nMoskva, Damask i Teheran su se složili da je američko bombardovanje Sirije akt agresije, izjavio je ministar inostranih poslova Rusije Sergej Lavrov na kraju... 14.04.2017, Sputnik Srbija\n11:49 14.04.2017 (Osveženo: 12:26 14.04.2017)\n© REUTERS / Sergei KarpukhinŠefovi diplomatija Rusije, Sirije i Irana Sergej Lavrov, Valid Mualem i Muhamed Zarif\nMoskva, Damask i Teheran su se složili da je američko bombardovanje Sirije akt agresije, izjavio je ministar inostranih poslova Rusije Sergej Lavrov na kraju razgovora sa svojim kolegama iz Sirije i Irana.\n„Imao sam važne razgovore sa mojim kolegama Validom Mualemom i Mohamedom Džavadom Zarifom, koji su nam omogućili da uporedimo stavove o poslednjem razvoju događaja oko rešavanja sirijske krize. Dijalog u takvom trojnom formatu je već postao tradicija, sastali smo u oktobru 2016. godine u Moskvi, a danas smo razmotrili, pre svega, situaciju, koja je nastala zbog američkih raketnih udara po aerodromu u Siriji 7. aprila. Mi smo potvrdili naši poziciju, ona je jedinstvena — to je akt agresije, grubo kršenje principa međunarodnog prava i povelje UN“, rekao je Lavrov.\nPostoji veliki broj dokaza, koji se samo množe, da je incident sa hemijskim oružjem u sirijskom Idlibu bio insceniran, smatra ruski ministar.\n„Pokušaji da se blokiraju predlozi Rusije i Irana o stvaranju nezavisne komisije za sprovođenje nepristrasne objektivne istrage govori samo da oni koji preduzimaju ovakve pokušaje imaju nečistu savest“, uveren je Lavrov.\nRusija, Sirija i Iran insistiraju na detaljnoj istrazi o incidentu sa hemijskim oružjem u Siriji pod okriljem Organizacije za zabranu hemijskog oružja, dodao je ruski ministar.\n„Tim treba da bude formiran balansirano, uzimajući u obzir i geografsku tačku gledišta“, smatra Lavrov.\nMeđutim, ministar oseća „protivljenje predlogu o nezavisnoj, objektivnoj istrazi, što se pojavilo na specijalnoj sednici Izvršnog saveta Organizacije za zabranu hemijskog oružja“.\nAgresivne akcije vašingtona prema Siriji su imale za cilj smenu Vlade ei potkopavanje mirovnog procesa, zaključio je Lavrov.


SAD urgiraju da Crna Gora uđe u "Otvoreni Balkan"\nSAD urgiraju da Crna Gora uđe u „Otvoreni Balkan“\nTanjug 5. maja 2022. 12:10\nBANJALUKA – Sjedinjene Države su u razgovorima s novom crnogorskom vladom već pokrenule pitanje pristupanja Crne Gore inicijativi „Otvoreni Balkan“ za ekonomsko povezivanje regiona, pišu banjalučke Nezavisne novine pozivajuci se na crnogorske izvore.\nNaime, SAD su, navode izvori ovog lista, zainteresovane da se Podgorica što pre priključi ovoj inicijativi, koju smatra stepenicom ka stabilizaciji prozapadnog kursa regiona, odnosno odvajanja od uticaja Rusije.\nS obzirom na to da je u Crnoj Gori formirana nova vlada, neki analitičari procenjuju da će doći i do postepene promene odnosa prema inicijativi, koju su započele Srbija, Albanija i Severna Makedonija, dodaje se u tekstu.\nNaredni sastanak inicijative „Otvoreni Balkan“ biće održan sledećeg meseca u Ohridu, a BiH, Crna Gora i samoproglašeno Kosovo ni ovog puta nisu najavljeni među učesnicima.\nU BiH su kočnice prema „Otvorenom Balakanu“ i dalje u Sarajevu, dok se Banjaluka zalaže za što skoriji ulazak BiH u ovu inicijativu, konstatuju Nezavisne i dodaju da politička kriza i blokade u toj zemlji, koje traju još od odluke bivšeg visokog predstavnika Valentina Incka, onemogućavaju donošenje bilo kakve odluke po ovom pitanju.\nMilorad Dodik, srpski član Predsedništva BiH, proteklih sedmica je u više navrata kritikovao sarajevske političare da namerno blokiraju ulazak BiH u “Otvoreni Balkan”.\nSagovornici banjalučkog lista kažu da je u Crnoj Gori neobična situacija, u kojoj su prosrpske snage i SAD za inicijativu “Otvoreni Balkan”, dok su procrnogorske snage, odnosno, bolje rečeno, snage okupljene oko Mila Đukanovića, crnogorskog predsednika, protiv ove inicijative, jer je smatraju pokušajem srpske dominacije u regionu.\nOni objašnjavaju da SAD vide „Otvoreni Balkan“ kao udaljavanje Srbije i regiona od proruskog kursa, dok je protiv „Otvorenog Balkana“ proamerička crnogorska struja, koja inače podržava SAD i protivi se Rusiji.\nAbazović će imati težak zadatak da pomiri međusobno suprotstavljene koncepte, a ne može zanemariti glasove poslanika DPS-a Mila Đukanovića u parlamentu Crne Gore.\nSuzana Grubješić, predsednica Centra za spoljnu politiku i ekspert za evropske integracije, kaže za Nezavisne novine da je “Otvoreni Balkan” jedina regionalna inicijativa koja trenutno funkcioniše i da ona ne predstavlja zamenu, već dopunu evropskih inicijativa, koje trenutno ne funkcionišu najbolje.\nI ona je saglasna da bi nova vlada u Crnoj Gori mogla da deluje na način da ta zemlja postane četvrta članica inicijative, jer “Otvoreni Balkan” snažno podržavaju SAD, ali takođe upozorava da se opozicioni DPS snažno protivi tome.\n“Ova inicijativa daje očigledne rezultate i ima veliki potencijal. Meni je žao što ostala tri subjekta još imaju nedoumicu i zazor da li da se priključuju, posebno zato što je regionalna saradnja u interesu svih i na to ne treba da nas teraju ni Brisel ni Berlin ni Vašington”, zaključila je Grubješićeva.


MEĐUNARODNI DAN MLADIH Mislite na mlade! - UžiceMedia\nNaslovna Društvo MEĐUNARODNI DAN MLADIH Mislite na mlade!\nMeđunarodni dan mladih, Krovna organizacija mladih Srbije – KOMS, najviše nezavisno predstavničko telo mladih u Srbiji, već petu godinu zaredom objavljuje Alternativni izveštaj o položaju i potrebama mladih u Republici Srbiji. Alternativni izveštaj nastaje kao rezultat najvećeg istraživanja o mladima u Srbijii. Izveštaj se tradicionalno objavljuje na Međunarodni dan mladih – 12. avgusta.\nMeđunarodni dan mladih: Zanimljivo istraživanje KOMS\nNa pitanjeda li je Srbiji potreban jak vođa, lider koga će narod slediti? Potvrdan odgovor dalo je 49% – što predstavlja pad procenta ove godine u odnosu na prethodne dve godine (u 2019. i 2020. je taj procenat bio preko 50%), dok je odričan odgovor dalo 34% mladih.\nMeđunarodni dan mladih: Demokratija – najbolji oblik vladavine\nU istraživanju se obrađene i neke političke teme. Rezultati istraživanja su pokazali da skoro 50% mladih smatra da im politički sistem ne omogućava da utiču na političke procese i odluke. Zainteresovanost mladih za politička dešavanja je porasla u odnosu na prethodnu godinu. Takođe, porastao je procenat mladih koji smatraju da je jedan od najvećih problema mladih mali uticaj na donošenje odluka, čak 56,7%. I ove godine se nastavlja trend nepoverenja mladih u institucije i političare/ke (80% mladih kaže da ne postoji političar/ka kome veruju).\nMladi Užice (Foto: Iz arhive UžiceMedia)\nStav mladih o usvajanju predloga zakona o istopolnim zajednicama: za usvajanje datog predloga zakona izjasnilo se ukupno 38% ispitanih, pri čemu žene više podržavaju usvajanje, dok je protiv usvajanja zakona 36%.\nMeđunarodni dan mladih: Legalizaciju marihuane podržava 49% ispitanika\nMeđunarodni dan mladih: Više od 50 odsto kaže da se neće vakcinisati\nMladi i vakcinacija: 14,2% mladih reklo je da je vakcinisano; 53,7% kaže da se neće vakcinisati, da planira da se vakciniše reklo je 32,1% mladih. Na pitanje da li podržavaju obaveznu vakcinaciju 20,5% mladih reklo je da podržava, dok 63,2% ne podržava.Na pitanje na osnovu čega zauzimaju stav o vakcinaciji, najveći broj mladih je odgovorio na osnovu formalnog obrazovanja (38,6%).\nKrovna organizacija mladih Srbije danas, 12. avgusta na Međunarodni dan mladih, objavila je peti zaredom Alternativni izveštaj o položaju i potrebama mladih u Republici Srbiji.\nAlternativni izveštaj možete pronaći na ovom linku, saopštila je Krovna organizacija mladih Srbije uz podsećanje:\nMISLITE NA MLADE!\nSa predstavljanja istraživanja u beogradskom Medija centru (Foto: KOMS)\nPrethodni tekstLICIDERSKO SRCE Međunarodni dečiji festival folklora\nSledeći tekstPREVENTIVNI PREGLEDI U užičkim kraju


RTCG - Radio Televizija Crne Gore - Nacionalni javni servis :: Ekonomija :: Za efikasnije javne nabavke\nNOVI ZAKON 03. 01. 2018. 15:46 >> 15:13 0\nZa efikasnije javne nabavke\nVlada je pripremila Zakon o javnim nabavkama koji će omogućiti efikasniji i transparentniji sistem nabavki, kazao je ministar finansija, Darko Radunović. U januaru će nakon što radna grupa utvrdi konačnu verziju zakona, biti organizovana javna rasprava, nakon toga će biti upućen vladi i Evropskoj komisiji na mišljenje.\nVlada je pripremila novi Zakon o javnim nabavkama koji će omogućiti efikasniji i transparentniji sistem nabavki u odnosu na postojeći zakon, kaže ministar finansija.\n"Bio je lider po neefikasnosti, to je bila kočnica u nabavkama, kočila je rad i privrede i države. Ovaj novi zakon za koji očekujemo da će biti značajno efikasniji, značajno brži, stvoriće se pretostavke da možemo efikasno sprovoditi javne nabavke", kazao je ministar finansija, Darko Radunović.\nU Zakon su inkorporirane evropske direktive o javnim nabavkama, u oblastima vodoprivrede, energetike, saobraćaja, koncesija. Kriterijum za izbor najbolje ponude zasnivaće se na ekonomski najpovoljnijoj ponudi - najboljem odnosu cijene i kvaliteta.\n"Ove direktive i mjere će omogućiti lakše učešće malim i srednjim preduzećima u javnim nabavkama", kazao je Radunović.\nZakonom je uveden i pojam evropske jedinstvene dokumentacije o nabavci, izuzeća kao rezultat odluka Evropskog suda, elektronsku nabavku. Radna grupa će tokom januara utvrditi konačnu verziju Zakona, biti organizovana javna rasprava, nakon toga upućen Vladi i Evropskoj Komisiji na mišljenje.\nJavne nabavke Darko Radunović


DPS: Krivokapić po ugledu na saborca Medojevića obmanjuje strane ambasadore - CdM\nDPS: Krivokapić po ugledu na saborca Medojevića obmanjuje strane ambasadore\nNakon što je lider SDP-a Ranko Krivokapić, tokom sastanka sa njemačkim ambasadorom, kazao da DPS postaje sve otuđeniji od naroda i gubi kontakt sa teškom političkom i sociekonomskom stvarnošću, reagovali su iz vladajuće partije.\nOni smatraju da se Krivokapić ugleda na Nebojšu Medojevića, pa zloupotebljava susrete sa ambasadorima stranih država kako bi obmanuo i njih i crnogorske građane.\n“Očigledno Krivokapićeva opsesija Demokratskom partijom socijalista ide dotle da nema druge teme za razgovor sa bilo kim, osim da oblati dojučerašnjeg koalicionog partnera. Bivši predsjednik Skupštine je, očigledno, i njemačkom ambasadoru i ukupnoj javnosti još jednom pokušao da podmetne svoju izmišljotinu sa terminom „državni udar“, koju uporno želi da ozvaniči bez obzira na to što odlično zna kako su zvanične insituticije definisale događaje od 16. oktobra prošle godine”, dodaju oni.\nU DPS-u tvrde da zbog potrebe da bude bitan, Krivokapić “zaboravlja“ da podsjeti “da su on i njegova partija punih 18 godina činili 20 odsto vlasti na državnom nivou, zajedno sa DPS-om i ostalim koalicionim partnerima”.\n“Takođe je „zaboravio“ da pomene da je, pokušavajući da istrguje za sebe kakvu-takvu poziciju, pristao da se uhvati u anticrnogorsko, antievropsko i anti NATO kolo sa svojim novim koalicionim partnerima iz Demokratskog fronta, koji čak više i ne kriju kakve su im namjere”, smatraju oni.\nIz DPS navode da je lider SDP-a mnogo toga zaboravio, ali kako kažu to nikoga u CG ne iznenađuje.\n“Nema naravno odavno iznenađenja ni kod međunarodnih zvaničnika, koji su nas često sa zgražavanjem pitali, još dok je bio spiker, zašto to radi, koje su mu namjere. Kod njih će ostati upamćen kao predsjednik Skupštine koji olajava vladu u kojoj je zastupljena njegova partija gotovo dvije decenije, i kao jedan od dvojice predsjednika Parlamentarne Skupštine OEBS-a koji nije reizabran na još jedan mandate”, poručuju oni.\nNakon toliko godina, dodaju iz DPS-a, razumljiva je Krivokapićeva ogorčenost jer je “morao da se odrekne specijalno napravljene „predsjedničke“ stolice, izgubio je vlast, uništio sopstvenu partiju, nije uspio da se izbori za mjesto lidera opozicije, privilegije su nestale, pokrenute su istrage…”\nPolitičari kao on, tvrde u DPS-u, su sezonska pojava, i već je, kako navode, debelo zakoračio na marginu crnogorske političke scene, pa bi da produži sezonu “opanjkavanjem DPS i sopstvene države kod stranaca, misleći da tako podiže sebi rejting”.\n“Istovremeno, tim susretima i saopštenjima bi kod domaće javnosti da sakrije svoju izdajničku ulogu, po čemu će ostati upamćen u crnogorskoj istoriji. Ko zna, možda bi sad kad više nije u vlasti bio drugčiji da se neko sjetio da mu pokloni onu ‘specijalnu’ stolicu što je za sebe pravio. Ako ništa, više bi sjedio kod kuće, pa bi bilo manje šansi za susrete i saopštenja kao što je ovo sa njemačkim ambasadorom”, zaključuju oni.\nTagoviambasadori DPS Ranko Krivokapić saopštenje


Brnabić: Danas neće biti sednice Kriznog štaba, zasedaće sutra ili prekosutra - Glas Zaječara\nHome Društvo Brnabić: Danas neće biti sednice Kriznog štaba, zasedaće sutra ili prekosutra\nPremijerka Ana Brnabić izjavila je da danas neće biti sednice Kriznog štaba za borbu protiv koronavirusa već da će zasedati sutra ili prekosutra. Ona je komentarišući vakcinaciju stranih državljana u Srbiji tokom vikenda, rekla da nije bilo nikakve politike u tom pozivu da dođu, niti je bilo politike u njihovom dolasku.\nPredsednica Vlade danas je rekla i da neće biti sednice Kriznog štaba za borbu protiv koronavirusa, jer „nikad nije bila ni zakazana“, ističući da su to spekulacije u medijima.\nOna je rekla da će Krizni štab najverovatnije zasedati sutra ili prekosutra.\nBrnabić je za TV Hepi rekla i da je vakcinacijom stranih državljana iz Srbije u region poslata najlepša slika o solidarnosti i da će svi biti pozvani da dođu na revakcinaciju.\nDodala je i da je „najsimpatičinija slika bila kada su na vakcinisanje u Beograd došle stjuardese u uniformama albanske avio kompanije“, koja je obišla čitav region.\nOna je rekla da je procenjeno da će Srbija morati da uništi 20.000-25.000 vakcina Astrazeneka jer im početkom aprila ističe rok, i dodala da Srbija nije htela tako nešto da uradi, već da pomogne i regionu tako da je pozvala i građane drugih država na vakcinaciju.\n„Drago mi je da smo bili solidarni i ne samo sada već i kad je Aleksandar Vučić nosio drugim državama vakcine“, rekla je Brnabić.\nUdruženje lekara Ujedinjeni protiv kovida (UPK) saopštilo je juče da za vakcinisanje stranih državljana u Srbiji ne postoji nijedno prihvatljivo objašnjenje, da se ni u jednoj zemlji u svetu ne dešava ništa slično i da prioritet mora da bude organizovana kampanja za vakcinaciju sopstvenog stanovništva kao i suzbijanje “bezumnih antivakserskih istupanja” u medijima pod kontrolom vlasti.\nPovodom vakcinacije stranih državljana koja se sprovodi u Beogradu, Ujedinjeni protiv kovida upitali su nadležne da li postoji bilo kakva kontrola ulaska u zemlju, u smislu zahteva da strani državljani imaju neki dokaz da trenutno nisu zaraženi.\n„Da li je normalno da se u epidemiji strani državljani nekontrolisano kreću po teritoriji čitave države, kako bi bili vakcinisani? Da li je normalno da ne postoje nikakva razdvajanja prilikom vakcinacije, što povećava šansu od širenja zaraze? Zbog čega vakcine nisu donirane stranim državama, što bi smanjilo rizik od zaraze na teritoriji naše države?“, neka su od pitanja koje je uputilo ovo Udruženje.\nTokom vikenda, u Srbiji je organizovana vakcinacija privrednika iz regiona, a veliki broj stranih državljana je došao u Srbiju da se vakciniše, pa su redovi ispred vakcinalnih punktova bili duži nego inače.\nDirektor Kancelarije za eUpravu Mihailo Jovanović tom prilikom je pozvao državljane susednih zemalja, koji nemaju zakazan termin za vakcinaciju, da ne dolaze u Srbiju, jer neće biti vakcinisani.\nPrethodni tekstEpidemiolog: Po broju i procentu novozaraženih, Srbija u crnoj zoni\nNaredni tekstVukadinović: Lokalni izbori pokazali da je SNS u ozbiljnom padu


Bač: Od ponedeljka počinje dezinfekcija stambenih zgrada za kolektivni smeštaj\nNaslovna Bač Bač: Od ponedeljka počinje dezinfekcija stambenih zgrada za kolektivni smeštaj\nSednica štaba za vanredne situacija\nNa osnovu člana 17. i 18. Poslovnika o radu Štaba za vanredne situacije, komandant Štaba na sednici održanoj 10.04.2020. godine donosi sledeće naredbe:\nNAREĐUJE SE Opštinskoj upravi Bač da izvrši nabavku sunđera za potrebe Štaba za vanredne situacije kako bi se što efikasnije izvršavali poslovi dezinfekcije teritorije opštine Bač, odnosno kako bi se sunđeri postavili kao dezo barijere na ulazima u opštinu Bač.\nOBAVEŠTAVAJU SE građani opštine Bač da će JKP „Tvrđava“ Bač od ponedeljka 13.04.2020. godine početi dezinfekciju stambenih zgrada za kolektivni smeštaj.\nPogledaj: Ko to pali Frušku goru? Sedmi požar za vreme policijskog časa\nPrethodni tekstVučić: Nadam se ukidanju vanrednog stanja pre kraja meseca\nSledeći tekstŠta su ljudi u Srbiji pitali Google o korona virusu?


„Tokom posjete smo imali nekoliko radnih sastanaka sa rukovodiocima ove i bratske opštine Etropole iz Bugarske. Obzirom da naše bratske opštine imaju pet realizovanih zajedničkih projekata iz oblasti infrastrukture, a za šta su povukli sredstva iz evropskih fondova, tražili smo da nam pomognu u smislu davanja smjernica za izradu projekata iz te oblasti“, rekao je Zlojutro i dodao da je ovom prilikom, a na inicijativu predsjednika opštine Bela Palanka Gorana Miljkovića dogovoreno da u narednom periodu predstavnici Javne ustanove Spomen-područje Donja Gradina u toj opštini održe predavanja u školskim ustanovama, kako bi se učenici pobliže upoznali sa istorijom srpskog naroda i stradanjem u jasenovačkom logoru.\nDirektor Lokalne agencije za razvoj opštine Kozarska Dubica Danijel Marjanović, koji je, takođe, boravio u Beloj Palanci je naglasio da kada je riječ o IPA projektima Kozarska Dubica ima dobre reference kroz realizovani projekat prekogranične saradnje „Una-jedinstveni resurs održivog razvoja“.\n„Mi smo, takođe, uveliko ušli u pripremu za izradu IPARD projekata, isključivo vezanih za poljoprivredu, a koji se finansiraju iz EU fondova i uskoro bismo konačno mogli imati obuku prvih konsultanata za izradu ovih projekata“, rekao je Marjanović i dodao da će opština Kozarska Dubica spremno dočekati prvi Javni poziv za podnošenje zahtjeva za finansiranje.\nOn je naglasio da su na održanim sastancima izneseni interesi uvezivanja dubičkih i privrednika iz Bele Palanke.\nPotpredsjednik Skupštine opštine Nenad Ličanin naglasio je da bratske opštine, uključujući našu, imaju dobre temelje da dosadašnju saradnju prošire sa kulturne i sportske na ekonomsku.


Saopštenje opštine Pale u vezi uklanjanja bilborda | Palelive.com\nPočetna Novosti Aktuelnosti Saopštenje opštine Pale u vezi uklanjanja bilborda\nSaopštenje opštine Pale u vezi uklanjanja bilborda\nPovodom saopštenja „Pokreta za naš grad – Pale“ u kojem se osuđuje uklanjanje neovlašteno postavljenih bilborda u Karađorđevoj ulici i Ulici Milutina Milankovića, Opština Pale želi da upozna javnost sa činjenicama u ovom slučaju.\nKomunalna policija opštine Pale dana 12. septembra 2014.godine telefonom je primila prijavu da N.N. lica postavljaju bilborde u ulicama Karadjorđeva i Milutina Milankovića.\nIzlaskom na teren utvrđeno je da je prijava istinita, a provjerom u nadležnom opštinskom odjeljenju ustanovljeno je da ne postoji zahtjev niti bilo kakvo odobrenje koje se odnosi na postavljanje bilborda na pomenute lokacije.\nTakođe, pored činjenice da se radi o neovlaštenom postavljanju bilborda, utvrđeno je i da su bilbordi nepropisno obezbjeđeni i sa improvizovanim nosačima pa predstavljaju i potencijalnu opasnost za prolaznike.\nBilbordi su uklonjeni dana 17. septembra 2014. godine uz asistenciju Komunalnog preduzeća, a potom i patrole Stanice policije Pale jer se u međuvremenu pojavio i vlasnik bilborda koji je želio obustaviti radove.\nKriminalistička policija je izvršila uviđaj i utvrdila da nema elemenata krivičnog djela kao i da bilbordi nemaju potrebno odobrenje što je potvrdio i okružni tužilac, a vlasnik je upozoren da ne može postavljati bilborde bez odobrenja.\nOpština Pale želi informisati javnost da se i u ovom slučaju radi o dosljednom poštovanju propisa, a ne o navodnom sprečavanju građana da dobiju informacije o kandidatima i predizbornoj kampanji.\nTakođe, iz Opštine Pale upozoravaju da je i do sada svako nepoštovanje propisa u ovoj oblasti sankcionisano na isti način.\nPrethodni članakLokalni moćnici protiv Akademije\nNaredni članakČavarkapi 9, a Ćodi 6 godina zatvora za ubistvo Sofije Vukadin


GO SRS: „Prioritet su nam mladi i poljoprivrednici“ - KruševacGrad\nSrpska radikalna stranka na lokalu će se, pre svega, zalagati da se mladim ljudima obezbedi posao i bolji uslovi za život u našem gradu, te da se podrže poljoprivrednici koji su stub našeg društva – kazao je na redovnoj konferenciji za novinare, Dejan Marinković, predsednik Okružnog i Gradskog odbora Srpske radiklane stranke.\nUz podsećanje da Srpska radikalna stranka već dva mandata ne učestvuje u radu lokalnog parlamenta, te da samim tim nije bila u mogućnosti da ukaže na sve probleme koji muče naše sugrađane, Marinković je kazao da su kruševački radikali tokom proteklog perioda obišli sva naseljena mesta na teritoriji Grada, mapirali probleme meštana, te da su spremni da, ukoliko dobiju poverenje građana, rešavaju te probleme.\n– Sve ono što smo od informacija pokupili na terenu, sve ono što smo saznali da muči naše sugrađane, ukoliko nam budu ukazali poverenje, trudićemo se da kroz rad u lokalnom parlamentu te probleme rešimo u naredne četiri godine.Ono što vidimo kao najveći problem je odlazak mladih iz našeg grada i države. Na terenu smo imali prilke da vidimo da je u svakom mestu koje smo obišli, gotovo u svakoj porodici po jedan mladi čovek otišao u inostranstvo. Cilj nam je da to zaustavimo, da tim mladim ljudima kao grad obezebedimo posao i bolji život, kako bi ostali i formirali ovde porodicu – kazao je Marinković.\nObilazeći naseljena mesta, kako je kazao Marinković, uočeni su i problemi sa kojima se suočavaju ovdašnji poljoprivrednici.\n– Svedoci smo da su nedavno Kruševac i okolna sela pogodile vremenske nepogode. Prošlo je od tada mesec dana a poljoprivrednicima koji bi već trebalo da krenu sa prodajom svojih proizvoda, da pre svega vrate ono što su uložili pa tek onda da vide da li mogu nešto i da zarade, šteta još uvek nije nadoknađena. U takvim situacijama, trebalo bi da hitno postoji reakcija grada i države, kao bi se poljoprivrednik zaštitio – rekao je on, naglašavajući da je SRS oduvek brinula o poljoprivrednicima koji su stub naše države, da su subvencije smanjene a trebalo bi biti povećane, te da će se SRS zalagati za bolji položaj poljoprivrednika.\nMarinković je podsetio da SRS na lokalnu na ovim izborima nastupa sa 26 kandidata.\n– Svi naši kandidati su časni, pošteni ,dosledni ideologiji i Srpskoj radikalnoj stranci, ljudi koji su u svojim mestima poznati i prepoznatljivi, što nam je jedan od najvećih aduta na ovim izborima – rekao je on, te najavio da će na narednim konferencijama koje će biti održane do izbora, biti predstavljen i ostali deo programa ove stranke.\n12.08.2021 0 297\n09.08.2021 0 171\n26. septembra 2021., 01:46


Prihvaćena inicijativa Kneževića: Saslušaće čelnike bezbjednosnog sektora zbog događaja na Cetinju | Aktuelno\nČlanovi Odbora jednoglasno su usvojili inicijativu za održavanje kontrolnog saslušanja\nOdbor za bezbjednost i odbranu prihvatio je inicijativi predsjednika tog skupštinskog tijela Milana Kneževića za kontrolno saslušanje predstavnika bezbjedonosnog sektora, povodom postupanja pripadnika Uprave policije, bezbjednosnog sektora i odbrane na Cetinju, na dan 4. i 5. septembra 2021. godine.\nČlanovi Odbora jednoglasno su usvojili inicijativu za održavanje kontrolnog saslušanja.\nOni će 22. septembra saslušati potpredsjednika Vlade Dritana Abazovića, ministra unutrašnjih poslova Sergeja Sekulovića, ministarke odbrane Olivere Injac, direktora Uprave policije Zorana Brđanina, direktora Agencije za nacionalnu bezbjednost Dejana Vukšića i v.d. generalnog direktora Direktorata za zaštitu i spašavanje u Ministarstvu unutrašnjih poslova Miodraga Bešovića.\nPOLITIKA Aktuelno - 19.10.2021-10:34\nPredsjednik Socijaldemokratske partije Raško Konjević uputio je predsjedniku skupštinskog Odbora za bezbjednost i odbranu Milanu Kneževiću inicijativu za kontrolno saslušanje ministarke odbrane Olivere Injac o “Prikupljanju informacija o eventualnim...


Kokoškov: Spreman sam za izazov\nRTS\t15.05.2018 10:48\nIgor Kokoškov predstavljen u Finiksu, poručuje da je spreman za najveći izazov u karijeri.\nIgor Kokoškov je ušao u istoriju kao prvi trener NBA ekipe, a da nije Amerikanac. Neki su pomislili da je ovo prekretnica u filozofiji, tačnije da će otvoriti vrata ostalim evropskim trenerima, ali Kokoškov ne smatra sebe jednim od njih.\n"Ne mislim da sam evropski trener. Ja sam NBA trener. Trudim se uvek da slabosti pretvorim u prednosti. To je neverovatno - u Americi kažu da sam stranac. U Evropi da sam Amerikanac... Izgleda da me niko ne želi", našalio se Kokoškov na prvoj konferenciji za medije po preuzimanju Finiks Sansa.\n"Ovo je životna prilika. Ovo je veliki izazov i osećam da sam spreman za njega", rekao je Kokoškov.\nSrpski trener, koji je sa Slovenijom osvojio zlato na Evropskom prvenstvu, svestan je velike odgovornosti koju nosi novi posao.\n"Iskreno, sve se svodi na pobeđivanje. Nije bitno da li ste američki trener ili stranac, važno je da možete da odradite posao i da trenirate. Ovo je velika odgovornost za mene, pošto sam prvi asistent u NBA ligi koji nije Amerikanac, pa prvi trener na koledžu koji nije Amerikanac, a sada prvi trener u NBA ligi... To nosi sa sobom ogromnu odgovornost. Ako ne uspem, onda u Americi mogu reći: 'vidite, oni to ne mogu, držaćemo se naših trenera'", objasnio je Kokoškov.


ШТА СЕ ТО ДЕШАВА? Све више земаља одбија послушност Америци\nŠTA SE TO DEŠAVA? Sve više zemalja odbija poslušnost Americi\nKako navode izvori „Hindustan tajmsa“, Indijci su zabrinuti zbog efikasnosti i mogućnosti američkih bespilotnih letelica u nestabilnom vazdušnom prostoru duž indijske granice sa Pakistanom i Kinom.\nPoremećen primat SAD\nKomentarišući u kojoj meri je uzdrmana dominacija SAD u prodaji naoružanja, prof. dr Mitar Kovač, direktor Evroazijskog bezbednosnog foruma, kaže da je ubrzanim razvojem tehnologije drugih zemalja, pre svega vazduhoplovne, kosmičke, kao i raketnog programa u Rusiji i Kini, na mnogim tržištima poremećen primat Sjedinjenih Američkih Država.\n„Verujem da neće doći do naglog pada i potpunog gubljenja tržišta od strane SAD, ali evidentno je da su raketni programi, pa i avio-industrija u Rusiji znatno napredovali, a da Rusi posebno imaju primat kada je reč o raketama protivvazdušne odbrane. Otuda i situacija da pojedine članice NATO-a, kao što je Turska, idu ka kupovini ruskog naoružanja. Dakle, Ankara je uspela da odoli političkim, ekonomskim i mnogim drugim pritiscima, pa sada, kako vidimo, realizuje taj projekat opremanja svojih vojnih snaga sistemom S-400“, ukazuje Kovač.\nNaš sagovornik je uveren da američka pretnja, da neće biti realizovan program opremanja turske vojske avionima F-35, nije turskog predsednika odagnala od prvobitne odluke. Ukoliko SAD budu istrajne u tim pretnjama, Kovač ne isključuje mogućnost da Ankara pribegne kupovini aviona od Rusije.\n„Tamo gde Amerika gubi tržišta, vidimo da najčešće i najozbiljnije u taj vakuum, taj prostor uskaču ruske kompanije, zato što se radi o proizvodima namenske industrije istog ili znatno većeg kvaliteta, ali takođe po znatno nižim cenama, znatno povoljnijim uslovima i bez bilo kakvih političkih uslovljavanja. Mislim da treba posebno imati na umu to da Rusija nikada nije nastojala da bilo koga politički ucenjuje da li će kupiti njeno naoružanje ili ne“, ukazuje Kovač i dodaje da se Ruska Federacija isključivo kvalitetom i cenom uspeva nametnuti kao značajan proizvođač vojne opreme.\n„Ova priča oko aviona i protivvazdušnih raketa biće sasvim sigurno dominantna i u narednom periodu, jer avijacija i sigurnost protivvazdušne odbrane jesu parametri kojima se danas meri odnos supersila u svetu, kao i odnos saveznika prema tim supersilama, odnosno stabilnost pojedinih vojno-političkih saveza“, napominje Kovač.\n„Međutim, danas kada svet prelazi iz nekada unipolarnog sveta u multipolarni svetski poredak, onda se to reflektuje i na ova strateška sredstva. Sada je samo pitanje retorike državnika ili pojedinih korporacija u samoj Americi da li će prezentovati vrhu svoje države da je to rezultat uticaja drugih država, a da neće biti spremni da priznaju da se na svetskoj berzi oružja i opreme pojavljuju nova sredstva koja su im konkurentna po sličnim karakteristikama, a sa znatno manjim cenama“, zaključuje Mitar Kovač.\nSvi odbijaju poslušnost osim Srbije koja sprovodi politiku EU nema alternativu.\nbaš čudno da im ne veruju, posle svih uspeha koje su postigli za mir i pravo u svetu:)


Lepotan iz Maranela: Novi "Ferari" sa čak 600 KS\nNovosti\t28.09.2017 10:45\nRadionica snova iz Maranela posle samo tri godine rešila je da prestane sa proizvodnjom svog najmanjeg modela "ferari kalifornija t"\nRADIONICA snova iz Maranela posle samo tri godine rešila je da prestane sa proizvodnjom svog najmanjeg modela "ferari kalifornija t" ali, naravno, ljubitelji ove vrste vozila neće biti uskraćeni.\nNa scenu stupa "ferari portofino" koji po izgledu podseća na mnogo moćnije i naravno skuplje lepotane "Ferarija". Poput "kalifornije" i "portofino" će obradoovati ljubitelje vetra u kosi, a opremljen je tvrdim sklapajućim krovom.\n"Ferari", koji planira zvaničnu promociju modela na predstojećem salonu automobila u Frankfurtu u septembru, naravno nije dao mnogo podataka o ovom modelu.\nIpak, poznato je da će se pod haubom nalaziti osmocilindrični motor (V raspored) radne zapremine 3,9 litara koji če imati 600 konjskih snaga.\nObrtni momenat je "kamionski" i iznosi 760 nm, što bi trebalo, tvrde u Maranelu, da ovaj automobil potera do maksimalnih 320 kilometara na čas.\nDo sto kilometara na čas, iz mesta, ovaj automobil stiže za 3,5 sekundi.


Novi napad na zaposlenog u GSP-u, ali ovaj put nije u pitanju kontrolor : Nadlanu.com\nNovi napad na zaposlenog u GSP-u, ali ovaj put nije u pitanju kontrolor\nObjavljeno 24. jul 2013. / 14:52:17\nJučerašnji napad zaprepastio je i veoma zabrinuo sve u GSP "Beograd", navedeno je u saopštenju.\nPo završetku smene, nešto posle 15 časova, šef saobraćaja pogona "Karaburma" Igor Martić napustio je radno mesto i na samo dvadesetak metara od izlazne kapije, na pešačkom prelazu, presrela su ga dva mladića.\nNasilnici su iznenada i iz krajnje nepoznatih razloga nasrnuli i počeli da ga udaraju pesnicama u glavu, a Martić je uspeo da se otrgne i otrči do portirnice pogona, odakle su pozvane policija i hitna pomoć.\nMartić je, srećom, prošao bez preloma, ali je zadobio ozbiljne povrede glave, a kolima Hitne pomoći prevezen je u Urgentni centar, gde mu je pružena lekarska pomoć i odakle je poslat na detaljnije preglede i analize.\nPolicija je obavila uvidjaj, a napadači su pobegli.\nOvo je 30. napad na zaposlene GSP-a od početka godine, a policija je identifikovala i privela šest napadača.\nU većini slučajeva napadači uspeju da pobegnu pre dolaska policije. Za sada se ne zna da li je iko kažnjen zbog napada na radnom mestu.\nGSP "Beograd" apeluje na nadležne da se preduzmu sve neophodne mere kako bi se ovakvi slučajevi sprečili, jer svaki oblik agresije mora biti osudjen, a počinoci najstrožije kažnjavani, kaže se u saopštenju.


Štrajkačima Metal sistema uskraćeni struja i voda – Nadlanu.com\nŠtrajkačima Metal sistema uskraćeni struja i voda\nKRAGJEVAC 7.decembra 2010. (Beta) - Radnici Metal sistema proveli su noć u prostorijama Poreske uprave u Kragujevcu bez svetla i u hladnom, jer im je isključena struju i grejanje, rečeno je u utorak agenciji Beta u sindikatu tog preduzeća.\nPredsednik Sindikata Metal sistema Miloš Tanasković rekao je da je noćas temperatura u holu zgrade gde se nalazilo oko 80 radnika bila sedam stepeni i nije bilo osvetljenja, dodajući da im je Poreska uprava zabranila i da upotrebljavaju toalet.\nRadnici koji već 15 dana protestuju u Poreskoj upravi od juče su štrajk nastavili ležanjem na podu u holu te institucije.\nTanasković je potvrdio da su radnici spremni da nastave protest i u ovako nehumanim uslovima, jer "nemaju šta da izgube i njihov položaj ne može da bude gori nego što je danas". Zbog protesta radnika šalteri Poreske uprave u Kragujevcu ne rade od ponedeljka.


Tužba protiv Siniše Malog - Društvo - Dnevni list Danas\nPočetna » Društvo » Tužba protiv Siniše Malog\nTužba protiv Siniše Malog\nGrađanin Dragan Marić podneo je tužbu protiv gradonačelnika Beograda Siniše Malog zbog toga što je prvi čovek prestonice u javnom obraćanju 2. aprila prošle godine „izrekao gnusnu laž o broju radnika koji će biti zaposleni u firmi „Meita“ u Bariču.\n1Piše: J. D. 07. februara 2017. 13.14\nFoto: Fonet/Slobodan Miljević/Vlada Srbije\nU tužbi se podseća na izjavu Malog: „Ono što piše u ugovoru, ono što sam vam ja rekao i ono što je rekao gospodin Giom – u ovoj fabrici će u narednih nekoliko godina biti zaposleno 1.370 radnika“. „Na ponovljeno pitanje nekoliko dana kasnije gradonačelnik je izjavio: A ne čitam ugovore, nego vam kažem kako će biti.“\nMarić dalje ukazuje da u ugovoru zaključenom između Vlade Srbije i firme „Meita Europe“ d.o.o. iz Obrenovca piše da će, zaključno sa 2021, u firmi biti zaposleno, prema potpisanom ugovoru, kumulativno (ukupno po fazama od dana otvaranja) 770 radnika.\n„Gradonačelnik, iz samo njemu znanih razloga, pokušava narodu da nametne lično poimanje vladavine poslovnog prava, stavljajući apsolutni primat usmenog dogovora sa investitorom nad potpisanim ugovorom, a što je protivno poslovnoj praksi, zakonom zabranjeno i kažnjivo. Navedene laži i prevare same po sebi stvaraju štetu, manjeg ili većeg obima, jer namerno i voljno, zarad njemu i drugima znanih interesa, obmanjuje narod i sve građane, i mene kao pojedinca“, ističe Marić u svojoj tužbi protiv Malog i na ime naknade nematerijalne štete traži 15 miliona dinara.\nSiniša Mali, tužbaBeograd\n07. februara 2017. u 16.23\nŠta imaš sa malim, kao da se on nešto pita ??


Slovenci su u polufinalu savladali favorizovanu selekciju Poljske rezultatom 3:1 (17:25, 32:30, 25:16, 37:35).\nSlovenački nacionalni tim je u trećem setu imao čak deset meč lopti, a odigrano je ukupno 66 poena!\nKakvu su pobedu izvojevali Slovenci... Nakon prvog seta koji su ubedljivo izgubili, osvojili su naredna tri, a dva od tri su protekla uz neviđenu dramu.\nPoljska je rutinski došla do prednosti u setovima, da bi drugi bio prilično neizvestan i pripao Sloveniji tek nakon 62 odigrana poena.\nGotovo podjednako ubedljivo je Slovenija osvojila treći set, kako je Poljska prvi, i došla do preokreta - ali se videlo da neće taj nacionalni tim prelako do finala.\nVelika borba se vodila u poslednjem setu, imale su šanse obe reprezentacije, a Slovenija ga je osvojila tek pošto je stigla do 37. poena!


Heathrow zabeležio najbolji rezultat od početka pandemije | Avio Press\nHeathrow zabeležio najbolji rezultat od početka pandemije\nGlavna londonska vazdušna luka Heathrow saopštila je da je tokom maja meseca opslužila najveći broj putnika od početka pandemije korona virusa. Kroz terminale London Heathrow-a je tokom petog meseca prošlo 5,3 miliona putnika što za 300.000 više u odnosu na april. Veliki broj putnika dobar je i jasan pokazatelj oporavka Heathrow-a koji je tokom pandemije korona virusa bio u velikom zaostatku u odnosu na konkurentske evropske aerodrome kao što su Frankfurt, Pariz i Amsterdam.\n„Nastavljamo da napredujemo sa našim planovima za povećanje kapaciteta i blisko sarađujemo sa avio-kompanijama i vladom kako bismo održali ravnotežu ponude i potražnje kako rastemo, tako da putnici mogu sa sigurnošću putovati kroz Heathrow ovog leta,“ izjavio izvršni direktor Heathrow-a John Holland-Kaye.\nLondon Heathrow je nedavno najavio i otvaranje Terminala 4 koji je bio zatvoren više od dve godine. Ovaj objekat je otvoren juče, a prva avio-kompanija koja je koristila terminal nakon duže pauze je Qatar Airways.\nVežba Bird strike 2022. na aerodromu Tuzla – video\nTurkish Airlines menja ime\nAzija Aerodrom Indira Gandi prelazi na „zeleni...\nEvropa Belavia prizemljila polovinu flote


Portorož - Dnevni list Danas\nPočetna » Novo » Portorož\nDani slovenačkog filma od 10. do 15. septembra u Portorožu\nDani slovenačkog filma u Portorožu biće održani od 10. do 15. septembra, a Srbija je zemlja – gost u industrijskom delu programa festivala, najavio je danas Filmski centar Srbije.\nDirect Media dobitnik dva zlatna Semplera\nNa marketinškom festivalu Sempl u Portorožu, medijski sistem Direct Media je osvojio dve prestižne nagrade – zlatni Sempler 2017, za kampanje bezbednosti u saobraćaju i podrške mladim preduzetnicima.\nVlasnik „MK grupe“ Miodrag Kostić od pre nekoliko dana zvanično je vlasnik skoro\ntrećine aerodroma Portorož u Sloveniji, odnosno 30,45 odsto, pišu Novosti.\nDo Portoroža avionom za 70 evra\nPosle nekoliko godina pauze, tokom ove turističke sezone avioni ponovo lete na relaciji Beograd – Portorož, i to svake subote do kraja leta, rečeno je Danasu u agenciji Mediteran Adria, zaduženoj za rezervaciju i prodaju karata.\nPiše: Lj. Bukvić 20. 7. 2016.\nPortorož čeka odgovor Jata\nTuristički savez slovenačkog elitnog letovalista Portorož saopštio je juče da čeka odgovor srpskog avioprevoznika Jata po kojoj ceni je spreman da nastavi letove na liniji Beograd-Portorož i u zimskom periodu. „Ako cena bude prihvatljiva, održaćemo avionsku vezu, a u protivnom ćemo o njoj razgovarati tek iduće godine“, rekao je direktor turističkog saveza Jadran Furlanič.\nPiše: E. D. i Beta 23. 8. 2010.\nPoraz Tipsarevića u Atlanti\nJanko Tipsarević poražen je na startu ATP turnira u Atlanti nakon što je od njega u prvom kolu bolji bio Južnoafrikanac Kevin Anderson sa 2:0 (6:3, 7:5). Trenutno 97. reket sveta iznenadio je petog nosioca na brzoj američkoj podlozi, iskoristio tri od deset prilika za brejk i zasluženo se plasirao u drugo kolo, u kojem će se sastati sa domaćim igračem Donaldom Jangom.\nPiše: R. V. B. 21. 7. 2010.\nJankovićeva bolja od Jovanovske\nNajbolja teniserka Srbije Jelena Janković startovala je pobedom na turniru u Portorožu pošto je u meču prvog kola bila bolja od koleginice iz Dejvis kup reprezentacije Bojane Jovanovski sa 2:0 (6:3, 6:3).\nPiše: S. T. 20. 7. 2010.\nIz Slovenije Jankovićeva kreće u juriš na prvo mesto\nSrpske teniserke Jelena Janković i Aleksandra Krunić uspešno su započele turnir „Slovenija Open“ u Portorožu, gde se obe naše teniserke takmiče u dublu na poziv organizatora. Prvi nosilac ovog turnira i druga teniserka sveta, Jelena Janković, u prvom kolu singl kategorije igrala je sinoć protiv Bojane Jovanovski. Eventualni trijumf na ovom turniru Jankovićevoj bi doneo 160 poena i zaradu od 220.000 dolara. Sledeći turnir na kome će Jelena igrati biće u San Dijegu, gde će mogućom pobedomo osvojiti 280 poena.\nPiše: M. Spalević 20. 7. 2010.\nZvezdaši goste Partizan\nU šestoj, najjačoj, najzvučnijoj i najtežoj proveri na ovim zimskim pripremama, fudbaleri Partizana sastaće se danas, u Udinama, sa ekipom italijanskog Udinezea, bivših Zvezdinih fudbalera Aleksandra Lukovića i Dušana Baste. Duel sa 16. plasiranim timom Serije A možda nije idealna prilika za popravljanje rezultatskog učinka iz nedavnog poraza od Kopera (1:2), ali jeste sjajan test trenutne (ne)moći crno-belih, koji su protiv slovenačke ekipe demonstrirali zabrinjavajuću jalovost pred protivničkom mrežom, odnosno nesigurnost ispred svog gola.\nPiše: O. N. 15. 2. 2010.\nNema završnog pasa, nema gola\nU subotnjem porazu od Kopera (1:2), na prijateljskom meču u ovom istarskom gradu, fudbaleri Partizana podbacili su tamo gde bi trebalo da budu najjači – u polju.\nPiše: O. N. 14. 2. 2010.\nPotpisan sporazum o zaštiti Jadrana\nPredstavnici svih šest zemalja koje izlaze na Jadransko more potpisale su u Portorožu Deklaraciju o zaštiti prirodne okoline mora. Deklaracija je potpisana na sastanku slovenačko-hrvatsko-italijanske komisije za zaštitu Jadrana i njegovih obala i njemu su prisustvovali i predstavnici iz Albanije, Bosne i Hercegovine i Crne Gore.\nPiše: DanasOnline 18. 6. 2008.\nPožar u „Laundžu“ jedan od dva tragična požara koje Novi Sad pamti u poslednjim godinama. Drugi se dogodio 1. april… https://t.co/6XWbEk4JXX\nSložio Boža #BožinSlogan #Danas https://t.co/45eLKcTPXe\nMarketinška agencija Direct Media objavila analizu o medijskim trendovima 2019


Krao radijatore – Semendria\n24. novembar 2012. HRONIKA – Izvor: Agencija Beta – Osumnjičen da je iz vile u selu Vodanj ukrao 200 metara bakarnih cevi, 25 radijatora, bakarne oluke, zlatne, pozlaćene i bronzane predmete, kutije za nakit i tehniku u vrednosti oko 1,3 miliona dinara.\nSmederevska policija uhapsila je Predraga A. (37) iz Smedereva osumnjičenog da je iz vile u selu Vodanj ukrao 200 metara bakarnih cevi, 25 radijatora, bakarne oluke, zlatne, pozlaćene i bronzane predmete, kutije za nakit i tehniku u vrednosti oko 1,3 miliona dinara.\nKako se navodi u saopštenju MUP, Predrag je iz jedne prodavnice u smederevskom perifernom naselju Papazovac, ukrao i cigarete i alkoholna pića u vrednosti od oko 40.000 dinara, a iz poljoprivredne apoteke kompjuter i trimer za travu, vrednosti oko 20.000 dinara.\nUkradeni predmeti koje još nije prodao, vraćeni su vlasnicima, a policija nastavlja rad na identifikaciji saučesnika razbojništava i kupaca ukradene robe, navodi se u saopštenju.\nOsumnjičeni je više puta osuđivan zbog teških krađa, a sada mu je određeno policijsko zadržavanje, posle kojeg će, uz krivičnu prijavu biti predat istražnom sudiji Osnovnog suda u Smederevu.\n« Uhapšeni diler i lopov\nMali fudbal: Poraz Smedereva »


Ostali sportovi - Streličarstvo: Pančevo bilo domaćin Centralno-evropskog Kupa\nStreličarstvo: Pančevo bilo domaćin Centralno-evropskog Kupa\nNapisano u kategoriji Ostali sportovi, 17 maja, 2015\nStreličarski klub „Pančevo“ i Streličarski savez Srbije, kao i Grad Pančevo bili su domaćini druge etape Centralno-evropskog kupa na kome se okupio veliki broj takmičara iz zemlje i inostranstva. Prva etapa Centralno-evropskog kupa u streličarstvu tradicionalno se održava u Kamniku u Sloveniji, čast da bude organizator druge etape ove godine dobilo je Pančevo, a preostale tri se kasnije tokom sezone održavaju u Dugom Selu kod Zagreba, Klagenfurtu u Austriji i poslednji u glavnom gradu Mađarske, Budimpešti.\nU Pančevu je ove subote na početku bilo prijavljeno 69 takmičara iz devet evropskih zemalja, a nadmetanja su se vršila u olimpik i kompaund stilovima, u konkurenciji kadeta, juniora i seniora. Takmičare je u ime Streličarskog saveza Pančeva na početku pozdravio predsednik ovog tela Dragan Svilanović, a u ime Grada Pančeva manifestaciju je otvorio Saša Pavlov, zamenik gradonačelnika Pančeva.\n„Definitivno ovakva manifestacija brendira Pančevo na svetskoj mapi. Streličarstvo spada u grupu „belih“ sportova, nije jeftin i poput tenisa je, koji takođe spada u grupu „belih“ sportova. Organizacija ovakve manifestacije sredstvima kojim je Grad Pančevo podržao ovako nešto ima ekonomski veliki efekat, jer ovo košta mnogo više nego što je Grad dao. Zahvaljujem SK-u „Pančevo“ i Streličarskom savezu Srbije što smo zajedničkim nastupom uspeli danas da ovo organizujemo u Pančevu“\n– izjavio je Saša Pavlov, zamenik gradonačelnika Pančeva.


Izraelski arheolozi pronašli drevnu fabriku grnčarije | Novosti.rs\n31. 07. 2018. u 20:39\nIzraelski arheolozi su danas otkrili lokaciju koju su predstavili kao veliku fabriku grnčarije, koja je tokom 600 godina proizvodila posude za vino, počevši od rimskog perioda\nIzraelski arheolozi su danas otkrili lokaciju koju su predstavili kao veliku fabriku grnčarije, koja je tokom 600 godina proizvodila posude za vino, počevši od rimskog perioda.\nIzraelska agencija za antikvitete (AIA) objavila je da su iskopavanja kod Gedere, južno od Tel Aviva, iznela na svetlost dana fabriku i obližnji kompleks za opuštanje, sa 20 bazena i igraonicom. Od 3. veka nove ere, u fabrici su proizvođene posude koje istoričari nazivaju "Gaza" tokom narednih 600 godina, rekla je danas direktorka iskopavanja Ala Nagorski.\n"Taj tip mesta se ne pravi za dan. Na njemu je radio inženjer, i tu se mnogo radilo", rekla je ona.\nPročitajte još: Arheolozi u Egiptu pronašli drevnu grnčarsku radionicu\nGlavna svrha posuda je bila skladištenje i transport vina, glavne lokalne industrije tog vremena, i značajnog izvoznog proizvoda, navodi se u saopštenju AIA. Takođe, neprekinuta proizvodnja sugeriše da je posao bio porodičan i da se prenosio s kolena na koleno.\nBlizu fabrike, pronađena su dva vizantijska kupatila i 20 "lepo izgrađenih" bazena, povezanih kanalima.\n"Arheolozi veruju da je akva-kompleks služio i lokalnom stanovništvu i brojnim putnicima na drevnom putu između luke Gaza i unutrašnjosti zemlje", navodi AIA.\nPročitajte još: Pronađeni skeleti praistorijskih Romea i Julije\nGrad Gaza se nalazi 48 kilometara jugozapadno od Gedere, a kroz istoriju su njim vladali Rimljani, Vizantinci, krstaši, Mameluci i Turci.\nOtkriće igraonice je "retko i iznenađujuće", a pronađene su table za begemon i "mankalu", igre i danas popularne u regionu.


Vučić: Neodgovorno ponašanje Kurtija nije dobro | Novine Toronto\nPredsednik Srbije Aleksandr Vučić je ocenio da za Srbiju i bezbednost Srba na Kosovu nije dobro što se kosovski premijer Aljbin Kurti u utorak tokom dijaloga s njim u Briselu ponašao neodgovorno.\nVučić je na konferenciji za novinare povodom tog sastanka, naveo da takva vrsta neodgovornosti nije dobra za Srbiju jer može da dovede do eskalacije problema na Kosovu.\nOn je apelovao na medjunarodnu zajednicu da učini sve, kako do toga ne bi došlo.\n"Moja molba medjunarodnoj zaejdnici, i danas i juče, je bila da vode računa da narednih dana ne dodje do bilo kave kakvog incidenata koji bi mogli da ugroze mir i stabilnost u regionu ", rekao je Vučić.\nVučić je rekao i da će u narednih sedam dana imati više sastanaka sa Srbima s Kosova i da će razgovarati o bezbednosnoj situaciji i o ostalim problemima.\nOn je napomenuo i da je u Briselu kosovska delegacija tražila od Srbije da se "uzdrži od provokacije" i da mu je objašnjeno da pod tim podrazumevaju služenje liturgije u crkvi koja je dobila zemljište u vreme Slobodana Miloševića.\n"Kao da nije pravokacije kad se ispisuju grafiti, kada se mokri po srpskim crkvama ... i onda je liturgija pravokacija", rekao je on dodavši da "kada čujete tako nešto onda razumerte u kavom su položaju manstir Viski Dečani i ostale svetinje".\nVučić je ponovio da je Kurti govorio samo o nezavisnosti Kosova, da je to pokušavao da "provuče i kroz ekonomske teme", ali da je Kuritju odgovorio da nikada neće priznati tu nezavisnost.\nOn je naveo da je Kurti pokušao da nezavisno Kosovo ubaci i kroz "Deklaraciju o miru" koju Kurti smatra da bi Kosovo trebalo da potpiše sa Srbijom. Vučić je rekao da Deklaraciju mogu da potpišu samo dve države, a da to kako je naveo "Kosovo to nije".\nOn je rekao i da je delegacija Kosova na sastanku rekla da se Srbija naoružava i da kupuje oružje od Rusije.\nVučić je rekao i da im je odgovorio da Srbija kao nezavisna država ima pravo da jača svoju vojsku u cilju odvraćanja od ugrožavanja i da oružje sada najviše kupuje od Francuza, "a nešto i od Španaca".\nVučić je rekao da, uprkos svemu, misli da je dobro što je došlo do sastanka u Briselu: "Mislim da je važno da smo na bilo koji način razgvorali i pokušaćemo sve što je potrebno da dodje do nastavka razgovara... i želimo da verujemo da je to moguće ", rekao je on.